WAREKIA N Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cakchiquel (Central) Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Fijian Finnish Fon French Ga Garifuna Georgian German Greek Guarani Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Ibanag Icelandic Igbo Iloko Indonesian Isoko Italian Japanese Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Mauritian Creole Maya Mazatec (Huautla) Mbunda Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Runyankore Russian Rutoro Samoan Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tshwa Tsonga Turkish Twi Tzeltal Tzotzil Ukrainian Umbundu Urdu Urhobo Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“E KONA n nako te bwati ma e na tiku te I-Tiaina anne!” Anne te bwai ae ongo Nei Alexandra ngke e tabe n tekateka i aon te bwati, n tataningaa are a nang rinanon tian aban Amerika Maiaki aika uoua. E ruo neiei bwa e na nora te bwai ae riki, ao e a nora te rorobuaka n ataei temanna ae te I-Tiaina bwa e a kabanea ana konaa n taetae n Tibein ni kataia ni kabwarabwaraa ana kangaanga nakon te tia tararuaa te tia. Kioina ngkai Alexandra boni kaain te ekaretia n te taetae n Tiaina n aia botaki Ana Tia Kakoaua Iehova, e a anganano bwa e na ibuobuoki n raitaeka.\nE taku teuaei bwa boni kaain te aba ngaia ae kinaaki i aan te tua, ma a kimoaaki ana beeba ake a karekea kariaiakan rinna n te aba teuana, ao ana mwane. N te moantai ao e aki butimwaea te rongorongo aei te tia mwakuri aei, ao e bon iangoa naba Alexandra bwa e irekereke ma kakaboonakoaia aomata. N tokina ao e a butimwaea ana kabwarabwara teuaei, ma e riai ni kabwakaa tuuaana te tia mwananga ae tekebuaka aei kioina ngkai akea beebani kariaiakana. Kioina ngkai akea ana mwane teuaei, e a anganano Alexandra bwa e na tangoa ana $20. E bane ana kakaitau teuaei nakon neiei ao e a tuanga neiei bwa e na kabwaraa ae raka riki nakon $20. E kabwarabwaraa ngkanne Alexandra bwa e aki kariaa te kaniwanga, ma e boni kukurei n ibuobuoki ibukina bwa e namakinna bwa te bwai ae riai ni karaoaki. E angan teuaei booki tabeua aika aanaki man te Baibara ao e kaungaa bwa e na reirei n te Baibara ma taani Kakoaua.\nE kaunganano ongoraean te mwakuri n tituaraoi nakoia ianena, ao akea te nanououa bwa e kakaraoaki naba anne irouia aomata aika kaain Aaro aika kakaokoro nako, ao irouia naba aomata aika akea aia Aro. Ko kani kakairi naba n te aroaro ae tabeakinaia aomata? E kakaongora te titiraki anne ibukina bwa e taku Iesu: “E kakukurei riki te anga nakon te anganaki.” (Mwakuri 20:35) E irekereke naba ma te rabakau n aonnaba ibukina bwa a kunea taani kakaae bwa e raoiroi ibukim bwainan te anganga. Ti na noria bwa n aaro raa.\nTE TIA “ANGA MA KUKUREIN NANONA”\nE kaotaki man te bae riki bwa e aki toki n irekereke te anganga ma te kukurei. E koreia te abotoro Bauro bwa “te Atua e tangira ane e anga ma kukurein nanona.” E taekinia Kristian ake a tituaraoi n anganga aia bwaintangira ibukini buokaia raoia n te onimaki ake a rinanon te kangaanga. (2 I-Korinto 8:4; 9:7) E aki taekinna Bauro bwa a anga ibukina bwa a kukurei. Ma boni kaitaraan raoi anne ae a kukurei ibukina bwa a kona n anganga.\nE oti n te kakaae teuana bwa ngkana e anga bwaai te aomata, ao “a a mwamwakuri naba iai taabo tabeua n ana kaburoro aika irekereke ma te namakin ae kakukurei, te reitaki ma aomata, ao onimakinan te aomata, ao e unga iai nanon te aomata are te tia angabwai.” N te kakaae riki teuana ao e kaotaki iai bwa “ngkana e anga te mwane temanna nakon temanna, ao e rangi ni bati riki kimwareirein te tia anga anne nakoni kimwareireina ae e na reke ngkana e boni kabanea te mwane anne i bon ibukina.”\nKo a tia n nanamakina ae ibukin te bae riki nakoim ao e a aki bati te bae ko kona ni karaoia? Ni koauana, a bane ni kona aomata n nora kakimwareirein ‘te anga ma kukurein te nano.’ Ngkana e anga te aomata ma nanona ae raoiroi, tiaki nanona bwa e riai ni bubura te mwaiti. E kanakoa te rongorongo ae kangai temanna Ana Tia Kakoaua Iehova nakon te tia boreetia te maekatin aei ma ana angabwai: “I nanon ririki nako aikai ao e rangi n uarereke te mwaiti ni mwane ae I a tia n anganga n te Tabo n Taromauri.” E a manga reitia ni kangai: “Ma e a tia Iehova ae te Atua ni kaoka nakoiu ae bati riki nakon are I anga. . . . Ko rabwa ngkai ko a tia ni karekea te anga ae N na anga iai te bwaintangira aei. E rangi n rau nanou iai.”\nE bon aki tii nanonaki n te anganga bwa ko na anga te mwane. A bati riki aanga n angabwai.\nE RAOIROI TE ANGANGA IBUKINI MARURUNGIN RABWATAM\nKo na bon rotaki ma tabemwaang n te aro ae raoiroi man te anganga\nE taekinaki ae kangai n te Baibara: “E kakabwaiaa i bon irouna te mwaane ae akoi, ma e karekea n te kangaanga i bon irouna te aomata ae iowawa.” (Taeka N Rabakau 11:17) Aomata aika akoi a bon tituaraoi, a kukurei n anga ngaiia n aron aia tai, korakoraia, aia tararua, ao a a bati riki. E buokiia te aeka ni maiu aei n itera aika kakaokoro, ao ngaia te tituaraoi e raoiroi naba ibukini marurungin rabwataia.\nE kaotaki mani kukune aika karaoaki bwa te koraki ake a anganano ni buokiia aomata, e noraki bwa a karako marakia ma rawawataia ao rotakibuakaia. A bon rangi ni marurung raoi. E kona naba te tituaraoi nakoia aomata, ni karikirakea marurungin te aomata ae kakaiaki aorakina n aron te multiple sclerosis ke te AIDS. E noraki bwa aomata ake a kekeiaki n tokanikai i aon tangiran te arekooro ao ni buokiia aomata, a a tia ni buokaki naba man te mwakuri n anganga, bwa a aikoa rangi ni bwarannano, ao e a kangaanga riki bwa a na manga okira aroia n tautoronaki n te arekooro.\nAo ibukin aei, e a katereaki iai bwa “namakinan te nanoanga, te atataiaomata ma te akoi, a boni kauarerekea te rawawatannano.” Te anganga e kona ni kauarerekea naba te rawawata ma te rietata n raraa. Ao e kona ni waekoa n toki rawawataia aomata ake a a tia ni mate buuia, ngkana a a manga anga aia ibuobuoki nakoia tabemwaang.\nBon anne raoi te koaua. Ko na bon rotaki n te aro ae raoiroi man te anganga.\nA KONA NI BANE N ANGANGA AOMATA NAKO\nE kaumakiia taan rimwina Iesu ni kangai: “Teimatoa n anganga ao ane kam na manga anganaki irouia aomata. A na kanoaa buuan ami kunnikai n te baire ae kororaoi ae kaibeibeaki ma n ioioaki ma n taonako. Bwa a na manga bairea nakoimi aomata te baire are kam baireia nakoia.” (Ruka 6:38) Ngkana ko anganga, a na kai kabooa riki mwin am tituaraoi aomata ma te kakaitau ao a na bwabwaina naba te tituaraoi. Mangaia are e reke te kaai n ibuobuoki ao te iraorao man te anganga.\nE reke te kaai n ibuobuoki ao te iraorao man te anganga\nA noria taani kakaae ake a kamatebwaia aron reitakia aomata, bwa “aomata aika bwabwaina te atataiaomata, a kaungaia aomata nako bwa a na karaoa naba anne.” Ni koauana, “tii mani warekan taekan te mwakuri n akoi ae riao ao e a kairiia naba aomata bwa a na bwabwaina riki te tituaraoi.” Ngaia are ni kaineti ma te kakaae teuana, “ao temanna te aomata e kona n rotiia aomata aika mwaiti ke aika bubua ma bubua mwaitiia, ao tabeman i buakoia e bon aki kinaia ke e tuai ni bobo ma ngaiia mai mwaina.” N taekana riki tabeua, e kona te mwakuri n tituaraoi ae tii teuana ni moana butina mairoun temanna nakon temanna ao n rotiia te koraki nako aika mena n te tabo teuana. Ko aki ngkanne kani maeka n tabo ae aekan anne? Eng, e bati te kakabwaia ae e na reke ngkana a bati riki aomata aika bwabwaina te anganga.\nE kabwarabwaraaki raoi mwin te mwakuri ae raoiroi aei n te rongorongo teuana mai Florida i U.S.A. A anganano tabeman kaain Ana Tia Kakoaua Iehova bwa a na karaoa te mwakuri n ibuobuoki imwin te angibuaka ae korakora ana urubwai. Ngke a tabe n tataningai aia bwai n onobwai n te auti are a na mwakuria, ao a a noria bwa e uruaki ana oo te aomata ae maeka i rarikin te auti arei, ngaia are a anganano bwa a na karaoia. E korea ae kangai te aomata arei n ana reta nakoni kautun aia botaki Ana Tia Kakoaua Iehova imwina riki: “I teimatoa ni kakaitau. Naakai bon te koraki naba aika rangi n raoiroi aroia aika I a tia ni kaitiboo ma ngaiia.” E kairaki n ana kakaitau bwa e na kanakoa ana angabwai ma te tituaraoi bwa e na kabonganaaki n te bwai ae e aranna bwa aia mwakuri ae rianako taani Kakoaua.\nKAKAIRI IROUN TE BANNA NI KATOTO AE MOAN TE KAKANNATO, IBUKIN TE ANGANGA\nTe kukune ae kamimi man aia ukeuke taan rabakau ni bwain te aonnaba bon taekan ae “iai irouia aomata te aroaro ae kakawaki ae kaineti ma buokaia tabemwaang.” E taku te kakaae teuana bwa ataei “a a kaman ataa te atataiaomata imwain ae a bwaati n taetae.” Bukin tera? E kaekaa aei te Baibara ngke e taekinna bwa a karikaki aomata ‘ni katotongan te Atua’ ae taekan ae iai irouia aroaron te Atua aika kakawaki.—Karikani Bwaai 1:27.\nTe tituaraoi bon teuana mai buakon aroaron ara tia Karikiriki aika rangi n raraoi, ae Iehova ae te Atua. E a tia n anganira maiura ao bwaai nako ake ti kainnanoi bwa ti aonga ni kukurei. (Mwakuri 14:17; 17:26-28) Ti kona ni kinaa Tamara are i karawa ao n atai ana kantaninga ibukira aika tatangira ngkana ti reirei n ana Taeka ae te Baibara. E kaotaki naba n te boki anne bwa e katauraoi bwaai te Atua ibukini kukureira nakon taai aika a na roko. * (1 Ioane 4:9, 10) Kioina ngkai Iehova bon nibwan te tituaraoi ao ko karikaki ni katotongana, e aki riai ngkanne ni kamimi ngkai te kakairi iroun te Atua ni karaoan te mwakuri n anganga, bon te bwai ae raoiroi ibukim ao e reke iai akoam iroun te Atua.—Ebera 13:16.\nKo uringa Alexandra are taekinaki ni moan te kaongora aei? Tera ae e riki n tokin te karaki? E ngae ngke e taekinna temanna raona n toka n te bwati bwa e a tia neiei ni karenakoa ana mwane arei, ma e reitaki teuaei ma raoraona n te kaawa ae bubura are totoki iai te bwati, ao e waekoa naba ni kabwaraaki ana taarau are $20. Irarikin anne, e karaoa teuarei te baere e tuangaki iroun Alexandra ao e a moana ana reirei n te Baibara. E rangi ni kimwareirei neiei ngke e a manga kaitiboo ma teuaei tenua namwakaina imwina n aia bwabwaro Ana Tia Kakoaua Iehova n te taetae n Tiaina i Peru. Ibukini kaotan ana kakaitau teuaei ni bwaai nako ake e a tia Alexandra ni karaoi nakoina, e a kaoa neiei nakon ana tabo n amwarake ma raona ni mwananga nakon te bwabwaro.\nE boni karekea te kimwareirei ae bati te mwakuri n anganga ao n ibuobuoki nakoia aomata. E na kakimwareirei riki ngkana man am mwakuri anne ko a buokiia aomata bwa a na kinaa Teuare ngaia Nibwani bwaai n tituaraoi ni kabane, ae Iehova ae te Atua! (Iakobo 1:17) Ko nora naba kakukurein te aeka n anganga anne?\n^ bar. 21 Ibukin rongorongona riki, nora te boki ae Tera Ana Reirei ni Koaua te Baibara? ae boreetiaki irouia Ana Tia Kakoaua Iehova ao e tauraoi naba n te Intanete n te atureti ae www.jw.org. Nakon BOOKI > BOOKI & BOROTIA.


Kiribati - Pacific Pay Gap Inquiry\nE kukurei te Komete n ongora iroum ke am kurubu baika ko namakin ke ko rinanona ni karekean am mwakuri ma kamwakuram, kakaokoron te boo n te mwakuri, arom n te mwakuri, karikirakeam ke rikirakem n am mwakuri.\nTera te Pacific Pay Gap?\nTe Pacific Pay Gap e aranaki bwa kaokoron mwaitin te boo imarenaia taan mwakuri aika kain te Betebeke ma te kabanea n rietata n boo iroun te aine ke te mwaane ao n ikotaki ma kain aba aika kakaokoro i aon Aotearoa Nutiran – Imatangin Nutiran aika mwaane. Aio tarakina:\nTera te Pacific Pay Gap Inquiry?\nE tabe ngkai ni karaoa ana kakae te rabwata ae te Human Rights Commission ibukin kaboraoan booia taan mwakuri aika kain te Betebeke ma nikiraia taan mwakuri ni kabane. A kan ataia naba bwa tera ae a karaoia ke a na riai ni karaoia taian bitineti, bwa e aonga n rikirake ao n tamaroa riki aron te mwakuri ibukia taan mwakuri aika kain te Betebeke n te aro bwa kakaokoron te boo e kona n ataki, ni mwakuriaki ao ni katokaki. Te mwakuri ni kakae aio e na boboto i aoia taan mwakuri aika kain te Betebeke n tabo ni mwakuri aika teniua:\nTabo ni karaobwai\nTabo ni kateitei\nTera ae kantaningaki bwa e na reke man te kakae aei?\nMan te kakae ao e na kona te Komete n karekei iango aika a na ibuobuoki ibukin katamaroan booia kain te Betebeke aika taan mwakuri n taian kambwana ke bitineti nako. E na kona naba n ibuobuoki mwin te kakae aio nakoia koraki aika tiaki kain te Betebeke.i.\nE aera bwa kakaokoron mwaitin te boo ngaia naba teuana te kanganga n inaomataia aomata (human rights issue)?\nA bane n titebo inaomataia taan mwakuri aika kain te Betebeke ma taan mwakuri ni kabaneia n aron aikai:\ntitebo te boo ibukin te mwakuri ae titebo karaoana\ntitebo aron karekean te mwakuri\na na mano ao n inaomata taan mwakuri man te bwainikirinaki ao te kakaokoroaki i nanon te tabo ni mwakuri.\nInaomataia taan mwakuri aikai a bane ni kawakinaki ao ni kamanoaki i an ana tua Nutiran ao tuan te aonnaba ae e kainna naba Nutiran, ai ngaia are a riai n iraki raoi nanoia. Taian bitineti iai naba tabeia i an te tua bwa a na tararuai man iri raoi inaomataia taan mwakuri. E ngae n anne, ao inaomataia taan mwakuri aikai e aki kabonganaki raoi nakoia taan mwakuri aika kain te Betebeke.


E Maeka ia te Riaboro? | Titiraki Man te Baibara\nWAREKIA N Afrikaans Albanian American Sign Language Amharic Arabic Armenian Assamese Azerbaijani Azerbaijani (Cyrillic) Bislama Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Faroese Fijian Finnish French Georgian German Greek Haitian Creole Hausa Hebrew Hiligaynon Hungarian Icelandic Igbo Iloko Indonesian Italian Japanese Kikamba Kikuyu Kiluba Kinyarwanda Kirghiz Kiribati Kirundi Korean Kyangonde Lingala Lithuanian Luganda Macedonian Malagasy Malay Malayalam Maltese Mapudungun Moore Myanmar Norwegian Nyungwe Nzema Ossetian Pangasinan Papiamento (Aruba) Papiamento (Curaçao) Persian Polish Portuguese Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swahili (Congo) Swedish Tagalog Tatar Telugu Thai Tsonga Turkish Turkmen Ukrainian Vietnamese Xhosa Yoruba Zulu\nE Maeka ia te Riaboro?\nNgkai bon te anera ae karikaki te Riaboro, e memena n te tabo ae aki kona n noraki. Ma e aki mena n te ai ni moone ike e karawawataia iai aika a buakaka, n aron ae kaotaki n te korobanna ae oti n te kaongora aei.\n“Te buaka i karawa”\nE mena i karawa Tatan te Riaboro i nanon tabeua te tai, ao e tetei naba i matan te Atua i rarikia anera aika kakaonimaki. (Iobi 1:6) Ma e a kaman taekinna te Baibara bwa e na boo te “buaka i karawa” are e na kabaneaki iai Tatan mai karawa ao ni “karenakoaki nakon te aonnaba.” (Te Kaotioti 12:7-9, King James Version) A kakoauaaki mani warekan te tai n te Baibara ao ni baika a riki n te aonnaba bwa e a tia ni boo te buaka aei i karawa. E a mena ngkai n te aonnaba te Riaboro.\nNanon anne bwa e maeka te Riaboro n te tabo teuana ae okoro n ara aonnaba aei? N te katoto, e taekinaki te kaawa rimoa ae Berekamo bwa “e mena iai ana kaintokanuea Tatan” ao “e maeka iai Tatan.” (Te Kaotioti 2:13) Ni koauana, e taraa n ae taeka aikai a nanoni baika irekereke ma taromaurian Tatan n te kaawa anne. E taku te Baibara bwa e tautaeka te Riaboro i aoia “tautaeka n uea nako n te aonnaba ni kabutaa,” ngaia are e aki maeka n te tabo teuana ae okoro n te aonnaba, ma e memena n te aonnaba.—Ruka 4:5, 6.\nTera Moone? Bon te Tabo ni Kammarakaki n Aki Toki?\nTe Koaua Bwa A katuuaaeaki aika buakaka n te ai ni moone? Te tuuaa ibukin te bure? Wareki kaekaan titiraki aikai man te Baibara.


(trg)="3"> E kona n nakoraoi riki maekanakin te aonnaba ngkana arona bwa a maiuakina te boto n reirei man te Baibara aei aomata nako ?\n(trg)="4"> “ Ti kani bwaina te kakaonimaki ni bwaai ni kabane . ”  — Ebera 13 : 18 .\n(trg)="5"> E maroroakinaki n te kaongora n Te Taua - n - Tantani aei aron rotakin maiura n te kakaonimaki .\n(trg)="6"> E Aikoa Bwabwainaki te Kakaonimaki ?\n(trg)="8"> Aron Rotakim n te Babakanikawai 4\n(trg)="9"> Te Kakabwaia Man te Kakaonimaki 6\n(trg)="11"> Anganai Tii Teuana te Ririki ae N na Rau Iai ao ni Kukurei 8\n(trg)="12"> Ko Ataia ?\n(trg)="14"> Arora n Tokanikai i Aon te Tabeaianga 11\n(trg)="15"> Te Wanawana Rimoa ae Manena ni Boong Aikai\n(trg)="16"> Tai Raraoma 15\n(trg)="17"> Tera ae Taekinaki n te Baibara ?\n(trg)="21"> ( Nakon BIBLE TEACHINGS > BIBLE QUESTIONS ANSWERED )\n(trg)="1"> ATUN TE MAEKATIN | E AERA BWA TI RIAI NI KAKAONIMAKI ?\n(trg)="2"> E mwakuri ma te mwane Hitoshi n te kambwana teuana i Tiaban .\n(trg)="3"> N ana tai n tuoa te mwane ma ana bwaoti , ao e a tuangaki bwa e na korea te ribooti ae kewe .\n(trg)="4"> E kabwarabwaraa Hitoshi bwa e aki kukurei mataniwin nanona ni karaoa te mwakuri ni babakanikawai anne .\n(trg)="5"> Ngaia are e a kakamaakaki Hitoshi iroun ana bwaoti bwa e na kabaneaki ao n tokina e a bua ana mwakuri .\n(trg)="6"> N namwakaina ake imwina , e a nanokawaki Hitoshi ibukini baike a na riki nakon ana mwakuri .\n(trg)="7"> N te katoto , n te taina ngke e maroro te aba ma ngaia ibukin te mwakuri ao e taekinna Hitoshi bwa e aki kona ni karaoa te mwakuri ni babakanikawai .\n(trg)="8"> E taku te tia kaira te maroro , “ Moan te kamimi am iango anne ! ”\n(trg)="9"> E kaungaaki Hitoshi irouia ana utu ma raoraona bwa e na teimatoa ni kakaonimaki , ma e a moanna n raraoma teuaei .\n(trg)="10"> N te katoto , e taku , “ I a aki koaua raoi bwa e raoiroi te kakaonimaki ni kaineti ma au onimaki ke e aki . ”\n(trg)="11"> E riki te bwai ae e aitara ma ngaia Hitoshi bwa te kauring ae katabeaiangaia aomata , ngkai e a aki kakawaki te kakaonimaki irouia aomata ni kabane .\n(trg)="12"> A boni kona n iangoia tabemwaang bwa anne bukin rikini kangaanga , ai moarara riki n te waaki ni bitineti .\n(trg)="13"> E taku te aine ae mwakuri i Aberika Maiaki : “ I a boni mena i buakoia aomata aika babakanikawai , ao n tabetai e a rangi ni kangaanga maiuakinan te kakaonimaki . ”\n(trg)="14"> Te aeka ni babakanikawai ae e a rangi n taabangaki ni boong aikai bon te bobokewe .\n(trg)="15"> Tabeua te ririki n nako , ao e noraki imwin ana ukeuke Robert S .\n(trg)="16"> Feldman ae te tia rabakau i aon te iango n te Kuura ae Rietata i Massachusetts Amherst bwa a kona ni kewe 60 te katebubua aomata aika ikawai te taina n te maroro ae maanna tebwina te miniti .\n(trg)="17"> E taku Feldman : “ E rangi ni kamimi mwin te kakaae aei .\n(trg)="18"> Ti aki kantaningaia bwa e na riki te kewe bwa te anua ae taabangaki . ”\n(trg)="19"> E aki ngkanne kamimi ngkai angiina a ribaa kewenakia , ma bon iai naba aroaro tabeua aika rangi ni bwabwainaki riki nakon te kewe ?\n(trg)="20"> E aera ngkai e rangi n taabangaki ni boong aikai bwainan te kewe , te kimoa , ao aanga ni babakanikawai riki tabeua ?\n(trg)="21"> Tera aron rotakin te botannaomata ni kabane n te babakanikawai ?\n(trg)="22"> Ao ae kakawaki riki , ti na kangaa n rarawa n iraraang n aaro ni babakanikawai aikai ?\n(trg)="2"> “ Iai kangaanga aika kanakoraoaki n angiin te tai rinanon te babakanikawai ae tii teutana . ”  — Samantha , mai Aberika Maiaki .\n(trg)="3"> Ko inanoi ma taeka akanne ?\n(trg)="4"> Titeboo ngaira ni kabane ma Samantha , bwa ti a tia n aitara ma kangaanga n te tai teuana ma teuana .\n(trg)="5"> Arora ni kaitaraa kaririara nakon te babakanikawai , e kona ni kaota te bwai ae rangi ni kakawaki riki iroura .\n(trg)="6"> N te katoto , ngkana e kakawaki riki iroura kamanoara mani kamaamaeara , ti a kona ngkanne n iangoia bwa e riai te babakanikawai .\n(trg)="7"> Ma ngkana e a ataaki te koaua , n angiin te tai te babakanikawai e bae ni karekea mwina aika bubuaka .\n(trg)="8"> Iangoi baikai .\n(trg)="12"> E rikirake onimakinan temanna ngkana ko kabanea am tai ma ngaia , te uaia ni mamaroro ma te kakaonimaki ao tabeakinaia aomata .\n(trg)="16"> Ngkana ko a tia , tera am namakin iai ?\n(trg)="17"> Ko boni bae ni maraki kaanga aron ae ko kamwaruaaki .\n(trg)="18"> E bon ataaki anne .\n(trg)="19"> Iai te nanououa teutana bwa e kona te babakanikawai n urua te iraorao ae kakawaki .\n(trg)="20"> E kuneaki n ana kakaae Robert Innes , ae te tia rabakau ibukini kaubwain te aba n te Kuura ae Rietata i California , bwa “ e rangi n ewewe te babakanikawai . ”\n(trg)="21"> Ngaia are e kona ni kabotauaki te babakanikawai ma te mannaoraki .\n(trg)="23"> Ko na kangaa n totokoa mwanem n te bwai ni kamwane ae te babakanikawai ?\n(trg)="24"> E kona ni buokiko te Baibara .\n(trg)="25"> Taiaoka ma iangoi booto n reirei tabeua man te Baibara .\n(trg)="26"> TERA TE KEWE ?\n(trg)="27"> Bon taekinan te bwai teuana ae kewe nakon temanna ae riai n ataa te koaua .\n(trg)="29"> ANA TAEKA TE BAIBARA : “ Ba te bwai ae bati n ribaki iroun Iehova te aomata ae rarawa [ ke “ mwamwanaa te aba , ” NW ] : Ma e mena ana bwai ae raba irouia akana a eti aroia . ”\n(trg)="33"> ANA TAEKA TE BAIBARA : “ E karika te un te tia ua - taeka , ao e karaureia aika i raorao te tia winanti . ”\n(trg)="34"> “ Ngkana e a bane te aia , ao e mate naba te ai : Ao ngkana akea te tia ua - taeka , ao e toki te un . ”  — Taeka N Rabakau 26 : 20 , BG .\n(trg)="35"> TERA TE AONIKAI ?\n(trg)="36"> Kewenakin te aomata bwa e aonga n aki reke ana mwane ke ana bwai .\n(trg)="39"> TERA TE KIMOA ?\n(trg)="40"> Bon anaakin ana bwai te aomata n akea ana kariaia .\n(trg)="2"> “ Ti onimakinna bwa a bon itiaki mataniwin nanora , ngkai ti kani bwaina te kakaonimaki ni bwaai ni kabane . ”  — Ebera 13 : 18 .\n(trg)="3"> N te Baibara , ao te moan taetae ni Kuriiti ae rairaki n tabetai bwa “ bwaina te kakaonimaki ” bon nanona raoi te bwai ae rangi n tamaroa .\n(trg)="4"> E kona naba n nanonaki iai te bwai ae tikiraoi ni kaineti ma te aroaro ni maiu ae riai .\n(trg)="5"> A mutiakina raoi ana taeka te abotoro Bauro Kristian ae kangai : “ Ti kani bwaina te kakaonimaki ni bwaai ni kabane . ”\n(trg)="6"> Tera ae irekereke ma anne ?\n(trg)="7"> Angia aomata a tiroia n te kiraati ni katoa ingabong imwain rokoia i mataia aomata .\n(trg)="9"> Ibukina bwa a tangiria bwa a na tiki aia kai .\n(trg)="10"> Ma iai te bwai ae kakawaki riki nakon tein irara ae kan ke kunnikaira ae boou .\n(trg)="11"> E boni kona ni kanakoraoaki riki nanora ke n rotakibuaka man taraakin tinanikura .\n(trg)="12"> E kamatataaki n ana Taeka te Atua bwa ti kani kakaraoa ae buakaka .\n(trg)="13"> E taekinaki ae kangai ni Karikani Bwaai 8 : 21 , ( BG ) : “ E buakaka iangoan nanon te aomata , man ana bong n ataei . ”\n(trg)="14"> Ngaia are ngkana ti kani bwaina te kakaonimaki , ti riai ni buakan arora ni bubure .\n(trg)="15"> E anga ana kabwarabwara ae mataata te abotoro Bauro ni kaineti ma arona ni buakana te bure , ni kangai : “ E rangi ni kimwareirei nanou n ana tua te Atua , ma I noria bwa iai riki te tua teuana ae mwamwakuri i rabwatau ae buakana te tua ae n au iango , ao e kairai bwa te taenikai nakon ana tua te bure ae mena i rabwatau . ”  — I - Rom 7 : 22 , 23 .\n(trg)="16"> N te katoto , ngkana e kaumakira nanora bwa ti na karaoa ae buakaka ao e korakora nanora ni kani babakanikawai , ma tiaki nanona bwa ti na kairiraki n ana kairoro nanora .\n(trg)="17"> Bon iai ara motinnano ni kaineti ma anne .\n(trg)="18"> Ngkana ti rineia bwa ti na ribaa te iango ae buakaka , ti kona n teimatoa ni bwaina te kakaonimaki n aki ongea menara i buakoia aomata aika babakanikawai .\n(trg)="19"> Ni bwainan te kakaonimaki , ti kainnanoa te kaetieti ae matoatoa ibukin aroaroni maiura ae riai .\n(trg)="20"> Ma e kananokawaki bwa a bati aomata aika kabanei riki aia tai n iangoa aroia ni kunnikainia nakon riki ae a na iaiangoi kaetieti ibukin aroaroni maiuia .\n(trg)="21"> N tokina , a a kariaia te babakanikawai bwa e na kanakoraoa aia kangaanga .


E na kamoamoaaki Aram, O… • Te Buoka ao te Ibuobuoki • Tataro Ni Bahá’í\nE na kamoamoaaki Aram, O te Uea Atuara! Ngkoe ni koaua te Tia Atai bwaai aika a aki noonoraki. Kataua ibukira bwaai aika a tamaroa n aron ae Ko kona ni baireia man Am atatai ae e rabwatii bwaai ni kabane. Ngkoe ni koaua te Uea ae tautaekanii bwaai nako, te Kabanea ni Korakora, Moan te Tangiraki.\nKamoamoa ni kabane e bon Nakoim, O te Uea! Ti na ukoukora Am tituaraoi n te Bong are e a tia n rineaki ao ni katuka ara onimaki ae e bwanin Iroum, Are Ngkoe Ara Uea, Ko na Kamimitongaki, O te Atua! Kataua ibukira te bwai ae e raoiroi ma n tau bwa ti aonga ni kamwaawaira man bwaai ni kabane ma Ngkoe. Ni koaua, Ngkoe te Uea iaon aonnaba ni kabane.\nTe Atua! Kabooi mwiin aia mwakuri naake a waaki inanon te taotaona n nano inanon Am bong, ao kamatoai nanoia bwa a na nakonako n aki tibanako inanon kawain te Koaua. Kataua ngkanne, O te Uea, taian bwaintangira aika a tamaroa are e na kona ni kariaia riniia inanon Am Bwaretaiti ae e tabwanin kakukureina. Ko karietataaki Ngkoe, O te Uea te Atua. Kariaia Am kakabwaia ni karawa bwa a na ruonii mwenga ike kaaina a tia ni Kakoauako. Ni koaua, bon akea ae e Riaom ni karuoi taian kakabwaia n tamnei. Anganako, O te Atua, kaain te runga ake a na kona ni katokanikaiia Am toro aika a kakaonimaki. Ko bon karioi bwaai ake a karikaki rinanon mwaakan Am taeka n Aron ae Ko bon tangiria. Ngkoe ni koaua bon te Tia Tautaaeka, te Tia Karikibwai, te Kabanea ni Wanawana.\nAtonga: Te Atua bon te Tia Karaoi bwaai ni kabane. E anga kamarikeaia n te mwaiti ae e taonako nakoia naake E bon kataua ibukiia. Bon Ngaia te Tia Karikibwai, Boton bwaai ni kabane, te Tia Karioi bwaai nako, te Kabanea ni Korakora, te Karaoi bwaai nako, te Kabanea ni Wanawana. Ngaia te Tia Uouotii aara aika moan te rianako rinanon karawa ao aonteaba ao bwaai ake a wene i marenaia. Ni kabane a karaoa are E taku, ao ni kabane taan maeka iaon te aba ao i karawa a neboa Kamoamoaakina, ao Nakoina are ni kabane a na Okiria.


E Aera Iesu Ngkai e Kabuakakaia Baritaio? | Maiun Iesu\nE Amwarake ma te Baritaio\nE KABUAKAKAIA BARITAIO AIKA TAANI MWAMWANAA TE ABA IESU\nNi menan Iesu i Iutaia ao e butimwaea te kakao ibukin te amwarake mairoun te Baritaio. E bae ni karaoaki te amwarake n te ngaina ao tiaki n te tairiki. (Ruka 11:37, 38; kabotaua ma Ruka 14:12.) Imwain amwarakeia ao a a karaoa aia katei Baritaio n tebokirake baia nakoni bubuanibaia. Ma e aki karaoia Iesu. (Mataio 15:1, 2) E aki uruaki ana Tua te Atua ni karaoan te aeka n tebobai anne, ma bon tiaki te bwai ae tangiria te Atua.\nE mimi te Baritaio ngkai e aki ira te katei anne Iesu. E nora aei Iesu ao e taku: “Ngkami aika Baritaio, kam kaitiaka tinanikun te mwangko ma te raurau, ma a onrake nanomi n te nanonrang ma te buakaka. Kam baba! Tiaki e karaoa tinanikun te bwai te Atua, ao e karaoa naba nanona?”—Ruka 11:39, 40.\nTiaki te bwai ae kauntaekaaki ngkai itiakin te bai imwain te amwarake, ma bon taekani mwamwanaan te aba n te Aro. A kabwaka ni kaitiakii nanoia man te buakaka Baritaio ao tabeman riki ake a kakaonimaki n teboki baia. Ngaia are e anga te reirei ni kairiri Iesu nakoia ae kangai: “Aanga ami bwaintituaraoi ake a nako mai nanomi, ao noria! a na bane n itiaki baika irekereke ma ngkami.” (Ruka 11:41) Ai boni koauara anne! E riai n nako man te nano ae tatangira te anganga ao tiaki ibukini kakukureiaia tabeman n te baka n raoiroi.\nTiaki nanona bwa a aki anganga te bwai teuana mwaane aikai. E katerea Iesu ni kangai: “Kam anganga kabwian te minte ma te rue ao aroka ake a kakanaki riki tabeua, ma kam tarariaoa taekan te kaetitaeka ae riai ma tangiran te Atua! Kam kabaeaki bwa kam na kabwianibwai ni baikai, ma kam na aki naba kakeai ake tabeua.” (Ruka 11:42) E taekinaki n ana Tua te Atua kabwakaan taiani kabwianibwai n (teuana katebwinani mwakoron) te aroka. (Te Tua-Kaua 14:22) A reke naba n aei te minte ao te rue, ake aroka ake a kakanaki ke aroka ake a kabonganaaki ibukin renganan te amwarake. A kakaonimaki Baritaio ni kabwakai teuana katebwinani mwakoron aroka aika kakanaki aikai, ma tera aroni baika kakawaki riki n te Tua, n aroni bwainan te kaetitaeka ae riai ao te nanorinano i matan te Atua?—Mika 6:8.\nE reitia Iesu ni kangai: “A na reke kaimi Baritaio, ibukina bwa kam tangiri kaintekateka i moa n taian tinakoka ma kakamaurakimi irouia aomata n te aro ae rine n taabo ni mwakete! A na reke kaimi ibukina bwa ai aron ruanimate ngkami ake a aki noraki, are a nakonako aomata i aoia ao a aki ataia!” (Ruka 11:43, 44) Eng, a kona aomata n toui ruanimate akanne ao n riki n aki itiaki iai. E kabongana Iesu te bwai ae koaua ni katereterea iai buakakaia Baritaio ae aki noraki.—Mataio 23:27.\nE ngurengure temanna te mwaane ae rangi ni mwaatai n ana Tua te Atua ni kangai: “Te tia Reirei, ko kaunira ngkanne ngkai ko atongi baikai.” Ma a riai n ataia mwaane akanne bwa a kabwaka ni buokiia aomata. E taku Iesu: “A na reke naba kaimi ngkami aika kam rabakau n te Tua, ibukina bwa kam karawawataia aomata n uotaia aika rangi n tinebu, ma kam aki ringi naba teutana n tabonibaimi teaina! A na reke kaimi, ibukina bwa kam katei ruanimateia burabeti, ma a bon tiringaki irouia ami bakatibu!”—Ruka 11:45-47.\nUota ake e taekin Iesu bon taiani katei aika bwabwainaki ao kabwarabwaraan te Tua irouia Baritaio. A bon aki kabebetea maiuia aomata mwaane aikai. Ma a imanonoa ae a riai aomata ni kabane ni kawakin uota aika rawawata. A kamateia ana burabeti te Atua aia bakatibu ni moa mairoun Abera. E taraa n ae a karineia burabeti n aroia ni karaoi ruanimateia ma a boni katotong aroaroia aia bakatibu ma aia mwakuri. A ukera naba tiringan ana Burabeti te Atua ae te kabanea ni kakannato. E taku Iesu bwa e na boni bairea taekan te roro aei te Atua. E koro raoi bukin anne tao 38 te ririki imwina n 70 C.E.\nE reitia Iesu ni kangai: “A na reke kaimi ngkami akana kam rabakau n te Tua, ibukina bwa kam uotaanako kiingin te atatai, bwa kam aki kan rin ao kam tukiia ake a kan rin!” (Ruka 11:52) Mwaane aikai ake a bon riai n angareirei i aon ae nanonaki n ana Taeka te Atua, ma a aki bwa a tukiia aomata man ataakina ao otaia iai.\nTera aroia iai Baritaio ao taani koroboki? Ngke e a nako Iesu ao a a rangi n un irouna ao a a kaitaraa ao ni kabuakakaa n taian titiraki. A aki titiraki ibukina bwa a kan reireiaki irouna ma a kani kamwanea bwa e na taekina te bwai are a na kona ni kamatawarikia iai.\nE aera ngkai e kabuakakaia Baritaio ao taani koroboki Iesu?\nTera te uota ae a karawawataaki iai aomata?\nTera ae mena imwaia naake a kaitaraa Iesu ao n ukoukora tiringana?


I-Kiribati | Learning from home\nKateimatoa te reitaki ao te reirei\nInanon namwakaina rake aikai, ao ena iai te bitaki nakon te early learning service (ke reirei ibukia ataei ake n te pre-school) ibukin totokoan butin te COVID-19. Te kantaninga nte website aio bwa ena buokia kaaro, utu ao reirei bwa a na kona n reita reireia aia ataei man aia auti.\nE kakawaki te kakatauraoi ibukin buokaia aomata nako bwa a na kona n teimatoa n reitaki ao n waaki ma aia reirei.\nBotaki ibukin te early learning services, reirei ke taian kura, a waki ngkai n barongai babaire ibukin reitan aia reirei natimi man aia auti. Ngkana iai am titiraki ni kaineti ma ana reirei ke ana kekeiaki natim, taiaoka reitaki moa ma aia tia reirei natim.\nKo kona naba n reitaki nakon mwangan te Botaki n Reirei are tabeakina am region ke am tabo are ko mena iai.\nIbukin mwangan nako te Botaki n Reirei, nora te link aio: https://education.govt.nz/our-work/contact-us/regional-ministry-contacts\nTe katauraoi nakon te reirei man te auti\nKamatata nakoia karo ma utu nako\nTe katauraoi nakon te reirei man te auti- kamatata nakoia karo ma utu nako\nKaraoan te reirei man te auti e kona n karekea te raraoma nakoim ma am utu. Maroro ma natim iaon aei kamatata bwa tera nanon aei nakoia ao kateimatoa reitakim ma ana tia reirei natim ao ana reirei. Kataia bwa ena moan bwai iroum aroia natim ao kaakeai tabeianga ake a kona n riki bwa raraoman am iango. Bon iai te kainibaire ibukin te reirei man te auti ae e na katauraoaki iroun ana tia reirei natim- ko aki kantaningaki bwa ko na onea miin te tia reirei.\nE na ibuobuoki te kainibaire aei nakoim ibukin barongaan raoi ana reirei natim man te auti. Ena ibuobuoki naba aei nakon kaungaan te reitaki imarenam ma am utu, inanon wakinan te reirei ao kaungaan te reitaki ae tamaroa inanon te kukurei.\nE kakawaki bwa ko na kawakin taian contact ke nambwa ibukin te ana early learning service natim, te reirei ke te kura are ko uakaan ma ngaia, ao n noria naba bwa e bon eti am nambwa are ko angan te tia reirei.\nNgkana iai bwaai ae koaki oota iai ke ko kainanoa riki te kamatata, taiaoka wareware n te rongorongo are e katauraoaki iaon te Wellbeing section ke Taekan Maurim. Ke bon reitaki nakon am local Citizen’s Advice Bureau ao te Work and Income.\nTe website ibukin te Citizen’s Advice Bureau\nTe website ibukin te Work and Income\nInanon am katauraoi ibukin reirein natim man te auti:\ntaetae moa ma natim, ongora ngkana iai aia iango aron reireia ae a mwengaraoi iai ao kaekai raraoma ngkana iai mairouia\nboraraoi ma am utu ao raoraom aron tibwatibwan tabemi\nkinaa bwa antai ae e kakai reke te aoraki irouna\nantai ae na bon teimatoa n mwakuri?\nantai ae e na tiku n te auti n boutokaia ataei n aia reirei?\nantai riki ae ko kona n karekea bwa e na ibuobuoki ma taabe tabeua?\nTe kautauraoi nakon te digital learning ke te reirei ma bwaai n reitaki\nE waki ngkai te Botaki n Reirei ni boutokaia utu nako bwa a na kona n reitaki ao n iai aia bwai n reitaki. Ti kaungako bwa ko na reitaki ma am early learning center ke am reirei n tuangia bwa:\niai am bwai n reitaki ibukin te reirei man te auti (digital learning)\niai am internet ke am data package bwa ko aonga n kona n download bwaai n reirei\nko bwati aron te reitaki ma am center ke am reirei ma karinanin aia services ke systems nako\nko bwati n kabonganai bwaai n reirei ake e na anganiko te tia reirei bwa ko na reirei iai ma natim\nNgkana iai am computer ke am bwai n reirei ae e kona n kabongana natim, aikai tabeua kamatata aron te set up ke katauraoana ibukin te reirei.\nMaroro ma natim bwa a na ataa aron te online ae e raoiroi ibukia. Ngkana ko kainanoa te kamatata iaon aei, tarebonia Netsafe iaon 0508 638 723 ke bon kawara aia Netsafe website.\nTuanga natim bwa ena mwakuri nte tabo ae ko kona iai n tataraia n te aro bwa ko atai taabo ae kawarii online.\nKataia bwa a na aki nang kaitara raoi ma te screen nte aro ae e na rangin kaan nakoia.\nNgkana iai bwaai ae ko aki nang oota iai n aio, taiaoka reitaki ma am reirei bwa a na ataia. Ko kona naba n titirakinia kain am utu, kain rarikim ke bon raoraom ibukin aia ibuobuoki.\nNgkana iai kaaro ke utu ae ko kanamakinna bwa e na iai naba aia kanganga n aei, kaungaia naba bwa a na reitaki nakon aia center ke aia reirei.\nBoutokaan te reirei\nKamatata ibukia kaaro ma utu nako\nTe reirei man te auti\nTe reirei e waki n taai nako, n te auti ao itinanikun te auti naba. Bwaai nikabane ake ko karaoi n te auti a kaungaa aron te reirei bwaai aika a boou. Te reirei naba e wakinaki rinanon taetae aika a kakaokoro. Ngkana oin am taetae tiaki te taetae n imatang, kabongana oin am taetae ma natim.\nNgkana e bane te motirawa, ko kona ni bon waaki ma aia reirei natim ke aia learning center n boutokaia natim bwa ena wakinako aia reirei. Ko aki riai n riki bwa te tia reirei ngke. Ngke te tia ibuobuoki ae ko rang kakawaki.\nA na rereitaki ma ngke ana tia reirei natim engae ngke akea am internet (ke am bwai n reitaki).\nA teimatoa n mwakuri ngkai tia reirei bwa ena toa bain te ataei ma te kainibaire ibukin te reirei man te auti. Ko aki kantaningaki bwa ko nang raraomaeakina arom n riki bwa te tia reirei ngke. Ko kona n bon kabongana oin am taetae ma natim ngkana ko reirei ma ngaia bwaai n reirei ake e katauraoi te tia reirei n te taetae n imatang.\nE kakawaki rereitakim ma aia tia reirei natim. Ngkana ko tuai man ongo mairouia ko kona n reitaki nakoia nte reirei ni banen te motirawa ao manga teiraken te term are imwina.\nBairea raoi aron kabonganaan am space n am auti ibukin reireia natim. Ngkana e mwawa am auti e kakawaki bwa ko angania natim ake a ikawai riki aia tabo ae bon onoti ibukin aia kamatebwai ke aia reirei. Ataei ake a uarereke riki a kona n reiakinaki bwaai aika a mwaiti man karaoan aia beku ke aia mwakuri n aron ae a tataneiai iai ni katoa bong.\nBabairean te reirei man te auti\nAm auti- ea bon kaman riki bwa te tabo n reirei. Te reirei e waki ni katoa bong rinanon bwaai aika ko taneiai ni kakaraoi. Uringnga bwa te reirei e kona n rangin kaunga ke ni kakukurei ao tiaki te bwai ae kanga ko na rang kairi matoa nako iai.\nUringnga bwa e kakawaki te maroro ma natim n oin am taetae moarara riki ngkana tiaki oin newen te taetate n imatang.\nBwaai tabeua aika ko na bae ni kan iangoi ke n karaoi:\nKarekean te kainibaire ibukin te bong teuana ma teuana. Baireia bwa tera kanoan am bong teuana ma teuana. Kabanea am tai ma natim ao baireia naba bwa tera ae kam na kaai n karaoi, ao ake ko kantaningaia bwa a na bon karaoia irouia. E na ibuobuoki aei nakon katannakoan taben temanna ma temanna.\nTe reirei e kona n waki nte tai are angaraoi ma am utu, n irekereke naba ma bwaai riki tabeua ake kam kan karaoi.\nKarini taian break ke motirawa ngkana ko kona, imarenan tai, nako tinaniku karekea te ang ae boou ke kakamwakuri.\nBwaai tabeua ae ko kona n buoka iai natim n te bong teuana ma teuana:\nWareware ke ongora nakon te karaki. Tai raraoma ngkana e tuai bwaati n wareware natim. Ngkana iai taeka ae e tuai bwaati n atong- tataninga ao kaungaia bwa a na katiribwarea ke ni katangimania te taeka anne, ao karabwaia ngkana a tia n karaoa aei ao manga reita aia wareware.\nKoroboki. Korea tao te reta, te karaki, rongorongo aika ena anaaki nanon iai natim, n aron te play ke te news report- ke baikara riki are e na unga iai natim. Iango akana nte karaki aika moan te kakawaki bwa e na ota iai.\nKataia kaeka te kanganga - ke kaai n mwakuri ma natim ni katea te kanganga teuana ao karekea temanna bwa ena kataia ni kabwaranakoa.\nKaraoa te bwai ae a na rang unga iai\nTibwai bwaai aika a nang anaaki nanom iai mangaia ao kataia karekea naba bwa tera te bwai ae a nang anaaki nanoia iai.\nKarinia natim ni bwaai aika ko karaoi n te aut bwa a na bwaati n ibuobuoki iai n aron te kuka, te uaati, te kaitiaki.\nKarekea ami tai n motirawa ao n takakaro.\nTarebonia am learning services ke am reirei ongora ngkana iai bwaai n reirei ae a tia n katauraoi ibukin buokam boutokaan te reirei man te auti- e kona aio tao te tip (reirei tabeua), iango, taian activities ke aron karekean information aika bongana nakoim.\nMaroro ma ana tia reirei natim aron te reitaki ae e tamaroa imarenami inanon ana tai n reirei natim man te auti.\nKataia bwa kam na rereitaki ni katoa wiiki ni maroroakina ana kekeiaki natim. E kona aio tao n bon am auti ke n taabo ake a angaraoi nakoimi.\nBwaai n reirei man te auti\nIai bwaai n reirei aika a tauraoi online aika a na ibuobuoki nte wareware, te koroboki, te numera ao te science. Bwaai n reirei aikai a na reke iaan te early years ao school years 1 - 4, 5 - 8 ao koraki 9 - 13.\nTe early learning\nKoraki 1 - 4\nKoraki 5 - 8\nKoraki 9 - 13\nAtaein Kauarinan ke te Senior Secondary\nKo kona n karekei kamatata ibukia natim n irekereke ma aia kekeiaki n website aikai:\nRongorongo ao kamatata iaon te NCEA (Information and help with NCEA) a kona n reke n te StudyIt website, n ikotaki ma taian uee tabeua ke kamwaninga ibukia ataein te NCEA.\nBuokaia ataei aika a nang kitana te reirei ibukin karikirakean aia konabwai ke aia tarena nakon te mwakuri (School Leavers' Toolkit for Students website.\nTe NZQA website e na katauraoi kaongora ma katanoata iaon te NCEA.\nTe Trades Academies ao te Gateway\nReitaki ma am reirei ao taetae ma te coordinator nte Trades Academy ke te Gateway. A kona n ibuobuoki aanga n kaunga ibukin te reirei man te auti. Ngkana ko kan reitaki ke e kan reitaki natim ma te Trades Academy, ko kona n karekea rongorongoia man te Gateway website. Ko kona naba karekea te education provider online.\nNako n website are Find a provider- Youth Guarantee\nAlternative Education or (Aanga n Reirei tabeua) ke Activity Centres\nTaiaoka reitaki ma am reirei ni karekea riki rongorongon te reirei man te auti.\nMarurungia, katanakiia ao mauria natim, te roro n rikirake ao kain am utu bon moan baan te kakawaki nakoira ni kabane.\nKatanakim man te kanganga e kona n reke man te tebo bai n taainako. Kauringia natim (ma aomata nako) tebokan baia imwain amwarakeia, n aia tai n kuka, imwin mwatieia ke bekobekoia, imwin oneaia ataei aika a uarereke ao imwin kabonganaan te kai n nako tinaniku. Reiakinia bwa a na anenea happy birthday uoua te tai inanon aia tai n teboka baia n te aro bwa a na ururingnga n taainako n teboki baia nakon te kuna aei.\nNgkana a bekobeko ke n mwatie aomata ao a riai n kabongana te tissue ke te toilet paper n rabuna bwairia ma wiia iai ao n tewenakoa nte maange ngkana a tia. E na ibuobuoki aei n katoka ewewen te bekobeko ke te aoraki nakon temanna riki.\nKatanakim ma am utu e bon rang kakawaki. Ngkana ko kona ngke ae te ikawai ma raom riki tabeman n karekea te rau n iango n te itera aio ao natim ma kain am auti a na bon kona naba n karekea te rau mairoumi.\nE na iai kangabuaka tabeua:\nNgkana ko kainanoa buokam te mwane ibukin boon kanam ma boon am bills, ko kona n karekea rongorongon aei nte link aio: https://covid19.govt.nz/individuals-and-households/financial-support/#help-with-money ke bon tarebonia 0800 559 009\nNgkana ko kainanoa te ibuobuoki nte housing, ko kona n reitaki ma te Botaki n Mwakuri ibukin Bitineti, Kakatai aika a boou ao Kammawakuri (Ministry of Business, Innovation and Employment) nte nambwa ae 0508 754 163\nNgkana e rangin kakawaki am mwakuri n te aro ae kanganga bwa ko na tiku man am mwakuri ao n kainanoa buokan tarakiia natim, ko kona n karekea rongorongon te buoka n aei nte link aio: https://education.govt.nz/covid-19/home-based-care-options-for-children-aged-0-14-of-essential-workers\nNgkana ko kainanoia n karekea riki rongorongon am benefits, iai kamatata aika a kona n reke nte nambwa aio: 0800559009\nNgkana iai iroum ke temanna man am utu kanikinaean te aoraki ae COVID-19, tarebonia moa am taokita (GP) ke HEALTHLINE n te nambwa 0800 358 5453\nNgkana ko aki koaua bwa antai ae ko riai n reitaki ma ngaia ibukin buokam, tarebonia te free government helpline iaon 0800 779 997. E uki te rain aei man 8am nakon 1am 7 te bong nte wiiki\nNgkana ko raraoma bwa iai ana kanganga am ataei, tarebonia Oranga Tamariki iaon 0508 326 459, e uki te rain aei 24 te aoa, 7 te bong nte wiiki\nKarekean te ibuobuoki nakoim\nTaai n tabeaianga taai aikai. E bon riai bwa ko na raraoma ke n maaku.\nInanon ami communities nako ao iai tabemi ngkami karo ma utu nako\nTe kabanea n kakawaki bon kamanoaia natim ma am utu man te kanganga\nNgkana ko rabakau ngke ae te ikawai ma raom n tia kairiri inanon ami bubble (ke ami tabo are kam kariaiakaki n mwainging inanona) ni karekea te rau, a na bon kona naba n reke raun nanoia natimi ao n aki nanokokoraki ni bwaai aika a riki\nTibwauai am iango aika a raraoi ma ami utu ao kain am community, rongorongo ake iai iroum iaon karekean te support ke ibuobuoki n bwaai riki tabeua (n aron te tareboon, ke te online link ngkana iai iroum). Tai maku n reitaki ma am utu ngkana iai namakinan te maroaa ke ngkana iai namakinan ae koa katinanikuaki bon ti ngke n am auti\nKateimatoa te reitaki- rinanon te tareboon,te text, te email ke bon reitaki ma aomata itinanikun am bubble aika ko namakinia bwa iai riki kainanoan te buoka ke te ibuobuoki irouia\nNgkana kain ngke te Talanoa Ako Hub ao kateimatoa te reitaki ma ngaia, maroroakin arom inanon te tai aei bwa ko uara. Te programme aio are e na ibuobuoki nakoim ma am utu manga kaungaan te kamatebwai ke te reirei man te auti\nBuokia natim ma te roronrikirake bwa a na ataia bwa te kanganga aio ena bon toki nte tai ae e riai ao ti bane ngkai n karaoa ae e tamaroa ibukin maurira\nNgkana ko taku bwa iai n am utu ae e aki nano raoi ke iai ana kanganga ke tao e kainanoa riki te buoka nakoim, reitaki ma: https://www.health.govt.nz/our-work/diseases-and-conditions/covid-19-novel-coronavirus/covid-19-novel-coronavirus-health-advice-general-public/covid-19-wellbeing-alert-level-4 ke https://www.mentalhealth.org.nz/get-help/covid-19/ ibukin karekean buokaia. Ko kona naba n tarebonia:\n1737 – te nambwa ae akea boona (free call) ngkana ko tarebonia ke kanakoa am text (am rongorongo nte mobile phone) nakon 1737 n te tai are ko kainanoa iai buokam mairoun te tia ibuobuoki (counsellor).\nLifeline – 0800 543 354 ke te free text 4357 (HELP)\nYouthline – 0800 376 633 ke te free text 234\nTi bane ngkai n rinanon te kataaki. N tabetai ngkana e korakora kataakiia aomata ao a kona n rotaki nte un. A kona naba n karaoi waaki aika a kararaoma ke n kakamaku nakoia raoia ke aia utu. Iai te ibuobuoki ae e tauraoi man te facebook @LeVaPasifika ibukin kamatata tabeua, ke ko kona n karekeia aomata aika a kona n buokiko n maroro ma ngke nte link aio: https://https://www.mentalhealth.org.nz/get-help/covid-19/\nKo kona n tareboni nambwa aika a oti i eta ibukin kaotaakim ke buokam.\nUringnga are ngkana ko bon marurung raoi ao n akea am kanganga, ena rang ibuobuok aei nakon am utu. Ko kaungaaki, ngkana ko konaa, bwa ko na kamwaita am tai n:\nBwaina te nakonako (walk) ao karaoan te kamarurung (exercise) inanon am bubble. Iai tenaan exercise aika a oti nte TV nikatoa bong n aron are mairoun Les Mills\nKarekean te time out ke bon am tai n onoti iroum are ko tiku iai tao inanon am ruu bon ti ngke ke ko nako n walk- e na buokiko n karekea raun am iango\nWareware ke mataku n bwaai aika a kakan ongora/kakamataku nakoim\nKauarerekea am tai n mataku nte news iaon te COVID bwa aio e kona n kamwaita riki aki raum ke am nanokokoraki ma am utu\nRereitaki ma natim n taainako – bwa n angiin te tai a rang korakora nte aro are a kona ni kaungako n aia manikangare, aia mwaie ke aia takakaro ao baikara riki ake a kona ni manga kakukureiko\nAtaei ma aron aia kamate bwai man te mwenga (learning at home)\nN tain te motirawa ao a mwaiti bwaai aika ko kakaraoi ma natim ke aika a bon kakaraoi i bon irouia ni kaungaa rikiraken aia kamate bwai (learning). Tiaki nanona bwa ko nang karikiko bwa aia tia reirei.\nE kakawaki bwa ko na ira nanon te babaire n am tabo ni maeka ke am bubble are ko kantaningaki bwa ko na tiku inanona ao ni kona n otinako teutana bon inanon am bubble\nNgkana ko kona n otinako man am auti nako tinaniku ibukin te kakamwakuri (exercise) ke karekean te ang ae boou ao e na rang ibuobuoki aei nakoia natim ma kain am auti karekean te marurung ao te rau n nano irouia.\nAo ngkana ea manga teirake te reirei nte term ae boou, e a kaman kaweneaki te babaire man aia reirei natim ao mairouia aia tia reirei aron boutokaan aia reirei natimi. Tiaki nanona bwa ko nang bon riki bwa aia tia reirei ngke. Ko na kona n buoka kamatoan ke kaungaan riki aia reirei e ngae ngke a aki raoi nakon te tabo n reirei.\nE tauraoi ngkai te Botaki n Reirei ni kaotinakoi bwaai n reirei ake a kona n buokiko ni karaoan:\nTe practical ke bwaai n reirei aika tenaan tip sheets, conversation starters (buokaia ataei moan katean aia kakarabakau) ao ai bon bwaai n reirei riki tabeua\nBoutokaan tararaun te mauri- n aron kaitaaran maroro aika a kanganga, ao tabo ake ko kona n karekei iai buokam\nBwaai n reirei ibukia karo ao kain te utu- kamatoan te reitaki ibukin te reirei ke te kamatebwai\nN tauraoin bwaai n reirei aikai ao ko na kona n nori ikai:\nIbukia ataein te kauarinan, bon tabeia aia tia reirei ma aia taan kairiri n reitaki ma ngke ao bon natim naba iaon karaoan are imwina.


Yesu Mwaunjisa Peho yaNyamanganda haKalungalwiji | Kuyoya chaYesu\nYesu Mwaunjisa Peho yaNyamanganda haKalungalwiji\nMATEU 8:18, 23-27 MAKO 4:35–5:1 LUKA 8:22-25\nYESU MWAUNJISA NYAMANGANDA HAKALUNGALWIJI WANGALILEYA\nLikumbi lyosena lyamuundu, Yesu anangwile vatu, ngocho azeyele. Kuheta kuchingoloshi, alwezele tumbaji twenyi ngwenyi: “Tuzaukenu, tuyenu musali,” kulumbununa musali kufuma kuKapelenau.—Mako 4:35.\nMusali, chakuya kumututuko waKalungalwiji waNgalileya kwapwile ngalila yavaka-Ngelase. Ngalila kana vayivulukilenga nawa ngwavo Ndekapole. Mujinganda jaNdekapole mukiko valingililenga vilika vyachisemwa chavaHelase, numba tuhu mwatwaminenga navaYuleya vavavulu.\nVatu vatachikijile ungeji waYesu wakufuma kuKapelenau. Kwapwile mato eka aze apwile nakuzauka musali. (Mako 4:36) Musali kamwasuwile chikumako. Kalungalwiji waNgalileya apwile nge chijiva chachinene chameya amwaza, kaha chapwile kafwe jikilomita 21 muusuku, muwihi kafwe jikilomita 12. Oloze kalungalwiji kana apwile wakukunama.\nNumba tuhu Yesu apwile wakukupuka mwosena, oloze azeyele chikuma mwomwo yakwambulula mujimbu. Shikaho, omu wasunukile wato, himwasavala kutongo yakunyima, oku mutwe nasachila hamusau, kaha ayile mutulo.\nVaposetolo vavavulu vejivile chikuma kuzaula, oloze kachapwile chachashi kuli vakiko kutambuka ungeji kanako. Ou Kalungalwiji waNgalileya vamujingilikile kujipili, kaha nawa kakavulu meya azuminenga chikuma. Lwola lumwe peho yituta yize yafuminenga kujipili japwilenga mwakamwihi yalivetelenga hameya azuma nakuvundula jino nyamanganda hakalungalwiji. Evi vikiko vyasolokele. Makimba aputukile kuliveta kuwato, ngocho waputukile “kuzala nameya, kaha hasalile hahandende nakwingila muponde.” (Luka 8:23) Oloze Yesu apwile lika mutulo.\nVakwenu malunga vakukangana, vaze vazaulaho lyehi mato mulwola lwanyamanganda valikwachishile kuzaula wato. Oloze halwola kana vahonene. Jino hakuchina ngwavo navafwa, vahindwile Yesu, nakwamba ngwavo: “Ove Mwata, tulwile, natunonga!” (Mateu 8:25) Tumbaji valizakaminyine ngwavo navafwa.\nOmu Yesu ahindukile, alwezele vaposetolo ngwenyi: “Enu vaka-lufwelelo lwalundende, mwomwo ika munevwila woma?” (Mateu 8:26) Kaha Yesu atenukilile yize peho nakalungalwiji ngwenyi: “Unda! Hola kulu!” (Mako 4:39) Ngocho yize peho yatulile, kaha kalungalwiji nawa aunjile. (Mako naLuka vatulweza mujimbu kanou, ngwavo Yesu avangilile kuunjisa peho mujila yakukomwesa numbanyi ahanjike hali tumbaji twenyi vaze vahonene lufwelelo.)\nAchishinganyekenu omu vevwile tumbaji twenyi. Vamwene nyamanganda naundu, ngocho vevwile woma. Valihwojwele ngwavo: “Iya venyou? Mwomwo napeho nakalungalwiji vinononoka kuli ikiye.” Jino vahetele musali yakalungalwiji vavakangule. (Mako 4:41–5:1) Pamo namato eka akwavo apulukile kuli nyamanganda kanou, ngocho vakindulukile kumulauko.\nOcho kuwaha kana hakwijiva nge MwanaKalunga atwama nangolo havyuma vyakutenga. Ngocho omu mwakayula ano mavu osena muWangana wenyi, vatu vosena navakapwa vakukingiwa kukala ponde yayipi yakufuma kuvyuma vatenga.\nVyuma muka vyanehele peho yanyamanganda haKalungalwiji waNgalileya?\nVyuma muka valingile tumbaji hakwivwa woma?\nVyuma alingile Yesu vyatukafwa ngachilihi?


Taburetin te Tia Borau ae E Tabu • Tataro aika a Okoro Aroia • Tataro Ni Bahá’í\nTaburetin te Tia Borau ae E Tabu\n“Kamatebwaia te Tabureti ibukin te Holy Mariner bwa ko aonga n at ate koaua, ao karaua iangoia bwa te Tamaroa Ae E Kakabwaiaki E a tia n taetae ni burabeti n tabwaninna taekan bwaai aika a na riki nakon taai aika a na roko. A riai naake a noraba n taua bwa te kauring nakoia.”\nNgaia te Tituaraoi, Moan te Tangiraki! O Mariner ae e Tabu!\nTuanga am ake ibukin te aki totoki bwa e na kaoti i moan te Runga Ni Karawa are moan te Tabu,\nE na kamimitongaki au Uea, te Kabanea ni Mimitong!\nKabwakaa iaon taari are ngkoangkoa, rinanon Arana, te Kabanea ni Kamimi,\nAo kariaia riniia anera n tamnei, rinanon Aran te Atua, Moan te Rietata,\nKabwaraa roona, ngkanne, bwa e aonga ni borau iaon marawan te mimitong,\nA na kukurei kaaina ni karekea rokoia nakon nnen kaanian te tabo are akea tokina.\nNgke a tia n roko ni bikena ae e tabu, are mataniwiin biken taari are e mata uraura,\nTuangiia bwa a na mwananga nako ao ni karekea nakoia te karinan ae e aki kona n noraki ae man te itera n tamnei,\nTe karinan are i nanona E a tia te Uea inanon Ain Tamaroana ni kaoti inanon te kai ae e aki kona ni mamate,\nIke naake a rabwatana Ana Aro a kaitiakiia bon mai irouia ao bwaai ake a tangiri,\nN otabwaninia are Mimitongin Moote e bon katobibiia ma te runga ake a maiu n aki toki,\nAre inanona ao Bain te Atua E kaienakoa man bwabwan Kakannatona,\nAre inanona aaken te Aro e a tiku n aki kakamwakuri e ngae ngke nakoia kaaina a katanoataaki ibukia taian anua aika a raraoi ni kabane.\nO Ngke Mariner! Reireiniia naake a mena inanon te ake bwaai ni kabane ake ti a tia n reireini ngkami i akuun te rabunanimata are e kamimi,\nBwa a na aki tiku inanon te tabo are e takamainaina are e tabu,\nMa a na rierake iaon bain te tamnei nakon te karinan are E a tia te Uea ni karietataa iaon bwaai ni kabana ake a tia ni mwaneweaki inanon te aonnaba are i nano,\nA bia kibarake i eta n aroia mannikiba ake a tatangiraki inanon aonnaban te manga kaitiboaki are akea tokina;\nA na kona n atai taian miterio ake a karabaaki inanon Taarin te ota.\nA riaon karinanin tiatianakin te aonnaba ao a roko n te katiteuanaaki n tamnei, are boton te kairiiri ni karawa.\nA tia n tangiria n rierake nakon te karinan are E a tia te Uea ni baireia bwa e riaon aia karinan.\nAre Nei Tewenei are e ura e a karenakoia mai buakoia naake a mamaeka inanon Abanuean Kaniana,\nAo e ongo Bwanaan te Kakannato ni mwemwerake mai akuun te auti n rianna ae aki noraki iaon Taubukin te Mimitong!\nNgkai a tia ni kataua bwa a na waerake nako te mronron are bain ni kiban te taobe ae e tabu a tuai man rooroko iai;\n“Are i aona ao kaibuken te katautau e tei n aki kakamwakuri ao are aia iango naake a ota a aki kona n ataia.”\nAre mai iaona ao ainen karawa e tarataranako man ana ruu ae e karietataaki,\nAo a ana ari, e anga te kanikinaa nakon te Runga are e Tabu,\nN otan moana ao e kaotaa karawa ao aonteaba,\nAo inanon ana tai ni kaotaia aomatan te bubuntano ma otanakon tamaroana,\nE tabeka te wewete are akea te taninga rinanon nako te aki totoki ae e a tia n ongo mai mwaaina,\nAo ni katanoataa, “Iroun te Uea! Teuare nanona ae akea boiararan te tangira irouna ibukin te Roronrikirake mai Arabia ae e karietataaki ao ni kamimitongaki,\n“E na bon aki kona n rierake nakon mimitongin karawa are te kabanea n rietata.”\nIkanne e wewetea temanna mai buakoia ana ataeinnaine nakoina,\nAo e anga te kaetieti nakoina ni kangai: “Ruorikaaki nakon tinanikun te aonnaba man bwaretin te aki tootoki,\n“Ao rairaki nakon te baere a tia ni karabaa i kabin nanoia,\n“Ngkana ko ikerakea boiararan te kamwarai man te Roronrikirake are e a tia ni karabaaki inanon autin riannan te ota imwiin bwaai ake a tia ni karaoi baia naake a buakaka nakoina,\n“Tabeka te tang inanom, bwa a aonga naake a mamaeka inanon ruun te Bwaretaiti, ake a rabwatani kaubwai ake akea tokiia, ni kona n ota ao n ongo nako iai;\n“Bwa a aonga n ruorikaaki man aia ruu ake akea tokiia ao n ruru,\n“Ao ni kaboria ma baia ao waeia ibukina ngkai a tia ni waerake nakon rietan te kakaonimaki;\n“Bwa tao a na kona ni kunea man aia kamwarai boiararan Teuare E Tangiraki.”\nIkanne ao moamoan te aine are e tangiraki riki e takiakia i etan taian ruu ake a karitataaki n ai aron te taura are e otanako man moamoan te Roronrikirake i etan Ana tembora are e mamate;\nImwiina e ruorikaaki neiei ma katamaroaan aona n te aro are e kaotanako karawa ao bwaai ni kabane ake i nanona.\nE teirake ao e kaboiararai bwaai nako iaon aban te katabuaki ao te karineaki.\nNgke e roko n te tabo arei ao e mwemwerake nakon tokin abwakina i nukan buroon te karikibwai,\nAo ni karekea angana n ikerakea boiararaia n te tai are e aki ataaki moana ao tokina.\nE aki kunea irouia te bwai are e tangiria, ao aio, ni koaua, bon teuana mai buakon ana karaka aika a rangin tamaroa.\nE a ti tang n takarua neierei, e mangoo n tang ao e oki nakon are bon oin ana karinan inanon ana bwareti are te kabanea n rietata,\nAo ngkanne e mwanewea teuana te taeka ae e miterio, are e wirikirikiia i bon irouia n newena ae ai aron karewen te ani,\nAo e tabeka te wewete ibuakon te Runga are e Rietata ao ainen karawa ake a maiu n aki toki:\n“Iroun te Uea! I aki kunea mai buakon taeka aika akea nanoia aikai aabebeten angin te Kakaonimaki!\n“Iroun te Uea! E a tia te Roronrikirake n tiku n ti ngaia ao ni maroa n te aba are e taeabaaki nako iai man tiku inanon baia naake akea atuaia.”\nE katinakoa tangina i bon i nanona neiei n te aro are a takarua ma n ruru kaain te Runga ni Karawa,\nAo e bwaka nako aon te bubuntano ao e angarake te tamnei.\nTitebo ma e weteaki neiei ao e kaeka nakon Teuare e kainaoa nakon te Tabo are e Rietata.\nE na kamimitongaki Teuare E karika neiei man oioin ana tangira I nukan nanon ana bwaretaiti are e karietataki!\nIkanne are ainen karawa a kawaekoaia n otinako man aia ruu, are moamoaia akea te mata teuana ae e mamaeka n te kabanea n rietata ni bwaretaiti ae e a tia n tirobaaia mai mwaaina.\nE na kamimitongaki ara Uea, ae Moan te Rietata!\nA bane n ikotaki n otabwaniniia ao akea, a kunea rabwatana ae e bwaka iaon te bubuntano;\nAo ngke a noria n arona arei ao a ota n te taeka teuana man Ana karaka te Roronrikirake, a kanakoi rabunan atuuia, a taekii kunnikaia, a orooroi ubuia, a mwaninga kukureia, a bwaka rannimataia ao a orei tabaia ni baia, ao ni koaua aio teuana mai buakon taian karawawataki ae e miterio man rangi ni kaakaiaki arona –


E kanga ni mwakuri te iti n totoko ibukin te COVID-19 | How the vaccine works | Unite against COVID-19\nE kanga ni mwakuri te iti n totoko ibukin te COVID-19 | How the vaccine works\nTe iti n totoko ibukin te COVID-19 e aki kaboaki, e aki kairoroaki itinakim iai, ao e tauraoi ibukia aomata ni kabane iaon Nutiran man te 12 te ririki ni waerake.\nNgkana ko itinaki n te iti n totoko, ko kataniko ao ko kakerikaka kaewean te COVID-19 nakoia am utu, raoraom ao am community.\nNgkana a bane raoi itim n totoko, ko naki rangi ni mamara ngkana e reke iroum te aoraki.\nAron mwakurin te iti n totoko e reireina am tabo n buaka rabwatam bwa ena kina ao ni buakana te virus.\nKona kune ikai rongorongon ao aron mwakurin te iti n totoko.\nTe iti n totoko ae te mRNA\nTe iti n totoko ae te The Pfizer bon te iti n totoko ae te mRNA ao iai te genetic code (ana mwakuri te geneti code bwa e karaoa te kabwarabwara nakon te DNA) are e rangi ni kakawaki ibukin te virus n te SARS-CoV-2 (COVID-19) ae te "spike protein". Spike proteins bon bwai ake a uarereke ake otinako i itinanikun kunin te virus.\nNgkana ko a tia ni itinaki n te iti n totoko ao rabwatam e wareka te code n te iti aei ao e kariki katotogan taian spike proteins ake a reke man itim.\nAna tabo ni buaka rabwatam e namakini taian "spike protein" aikai ao e e reireinna ni kinai ao ni buakana te COVID-19. E ataia ae ena riai ni kaitara te virus ibukin katanana ao totokoan butina n rabwatam.\nTe genetic code (ngaia te bwai e karaoa te kabwarabwara nakon te DNA) man te iti n totoko, e maenikun ao ngkanne ea bebete baitin kanakoana man te rabwata.\nBwai aika a rangi ni kakawaki aika kona riai n atai ibukn te iti n totoko ae te mRNA\nTe iti n totoko e aki kona n ananganiko te Covd-19\nTe iti n totoko ae te mRNA akea iai tenan virus ake ana kona n karika te Covid-19 ke virus riki tabeua ake a maiu, ake a mate ke ake a matu.\nTe iti n totoko eaki kumekumea am DNA\nE aki kumekumea ke n irereke ma am DNA ke genes. Te iti n totoko ae te mRNA eaki rinnako inanon te nucleus ke nukan raoi te cell, are e mena iai ara DNA.\nIti n totoko aika tenan mRNA a kaman kakaraoaki ao ni kakabobongaki n tai aika a tia n nako\nIti n totoko aika tenan mRNA a tia ni kabobongaki karaoakia man aia ikarekebai botaki ni mwakuri aika a bubura n te aonnaba.\nA tia tan kakae ni kamatebwaia ao ni mwakuri ma te iti n totoko ae te mRNA inanon ririki aika a mwati. Ni ikotaki ma kamatebwai ibukin iti n totoko ibukin te (buru) flu, Zika, rabies and cytomegalovirus (CMV).\nScientists (tan rabakau) a tia naba ni karaoi kakae iaon butin te coronavirus aika a tia n reke n aron te SARS ao te MERS. N te tai are e reke iai irouia tan rabakau tamnei te coronavirus are e karekea te COVID-19 a kataweia ni bita te rabakau anne nakon te COVID-19.\nE ngae ngke e bou te rabakau aei, te iti n totoko aio ea tia n rinanon taian tutuo, kaetieti ao tua aika a matoatoa ake a riai ibukin kaonganana.\nNi ikotaki ma te kakatai n te aonnaba ni buoka kamatatan aron mwakurina ao tanin te iti n totoka. Te iti n totoko ae te Pfizer ea tia ni kabonganaki ao n reitinako kabonganana n te aonnaba ao n reitinako naba taratarana ibukin mwakurina ao tanna.


E a Reke Natin Eritabeta | Reireiaia Ataei Man te Baibara\nE a Reke Natin Eritabeta\nE maeka te ibonga ae Tekaria ma buuna ae Eritabeta n uakaan ma Ierutarem, 400 tabun te ririki imwini manga katean oon te kaawa aei. A a rangi ni maan n tekateka n taanga ma akea natiia. N te bong teuana ngke e anga te karea ae boiarara Tekaria n te ruu ae tabu n te tembora, ao e kaoti te anera ae Kabiriera. E maaku Tekaria ma e taku Kabiriera: ‘Tai maaku. I uota te rongorongo ae raoiroi mairoun Iehova. E na bungia natim te mwaane buum ae Eritabeta ao e na aranaki bwa Ioane. E a tia Iehova n rinea Ioane bwa e na karaoa te mwakuri ae okoro.’ E taku Tekaria: ‘N na kangaa ni kakoauako? Ti a aki kona ni kariki bwa I a kara ma buu.’ E taku Kabiriera: ‘I kanakoaki iroun te Atua bwa N na anganiko te rongorongo aei. Ma ibukina bwa ko aki kakoauaai, ko na aki kona n taetae ni karokoa e bungiaki te teei.’\nE rangi ni maan Tekaria n te ruu ae tabu nakon are e taneiai iai. Ngaia are ngke e a otinako, a kan ataia aomata ake a tataninga i tinaniku bwa tera ae riki. E a aki kona n taetae Tekaria. E tii kona ni kakammwakurii baina nakoia. A a ataia ngkanne aomata bwa e anganaki Tekaria te rongorongo mairoun te Atua.\nImwina riki, e a bikoukou Eritabeta ao e bungia natina te mwaane, n aron are e taekinna te anera. A roko raoraon neiei ma ana koraki n nora te teei. A rangi ni kukurei iroun neiei. E taku Eritabeta: ‘E na aranaki bwa Ioane.’ Ao a taku: ‘Akea n am utu ae arana Ioane. Aranna bwa Tekaria, bwa ingoan tamana.’ Ma e korei taeka aikai Tekaria: ‘Bon Ioane arana.’ N te tai naba anne ao e a kona n taetae Tekaria! E a butanako taekan te teei aei i Iutaia ao a iango ni kangai aomata: ‘E na ikawairake bwa antai te teei aei?’\nImwin anne, e a kaonaki Tekaria n te taamnei ae raoiroi. E taetae ni burabeti ni kangai: ‘E na karaoiroaki Iehova. E berita ngkoa nakon Aberaam bwa E na kanakoa te tia kamaiu ae te Mesia, bwa e na kamaiuira. E na riki Ioane bwa te burabeti ao e na katauraoa te kawai imwain te Mesia.’\nE riki naba te bwai ae kamimi nakoni Maria ae ana koraki Eritabeta. Ti na noria n te mwakoro are imwina.\n“E aki konaaki aei irouia aomata, ma e konai bwaai ni kabane te Atua.”—Mataio 19:26\nTitiraki: Tera are e tuangaki Tekaria irouni Kabiriera? Tera te mwakuri ae okoro ae e na karaoia Ioane?\nMataio 11:7-14; Ruka 1:5-25, 57-79; Itaia 40:3; Maraki 3:1\nE Katauraoa te Kawai Ioane\nE ikawairake Ioane bwa te burabeti. E angareirei bwa e na roko te Mesia. Tera aroia aomata nakon ana rongorongo?\nE karokoi rongorongo te anera ae Kabiriera ake e kangaanga kakoauaaia.\nE a Bungiaki te Tia Katauraoa te Kawai\nN te tai are e okira iai arona Tekaria ni kona n taetae n te aro ni kakai, e a taekina te taetae ni burabeti ae kakawaki.


Lefèvre d’Étaples are Iai Rongorongona Rimoa n Rairan te Baibara\nLefèvre d’Étaples—E Tangiriia Aomata Aika Mangori Bwa A na Ataa Ana Taeka te Atua\nN INGABONGIN te Taabati teuana ni moan 1520 tabun, ao bon te tounako irouia kaaini Meaux, ae te kaawa ae uarereke ae mena i rarikini Paris, n te baere a ongo n aia umwantabu. A ongora ni warekan taian Euangkerio n oin aia taetae ae te taetae ni Buranti ao ai tiaki n Ratine!\nTe tia raira te Baibara are ngaia ae karaoa te rairai anne bon Jacques Lefèvre d’Étaples (Arana n te taetae n Ratine, Jacobus Faber Stapulensis), e korea ae kangai imwina nakon raoraona ae tatangiria: “Ko bon aki kona n iangoa aron te Atua ni buokiia [aomata] aika mangori n taabo tabeua bwa a na ota n ana Taeka.”\nN te tai anne ao te Aro ni Katorika ma taan rabakau n te Aro i Paris, a totokoa kabonganaani Baibara ake a rairaki n taetae aika ota iai aomata nako. Ngaia are tera ae e kaira Lefèvre bwa e na raira te Baibara nakon te taetae ni Buranti? Ao e kangaa ni kona ni buokiia aomata aika mangori bwa a na ota n Ana Taeka te Atua?\nUKERAN AE NANONAKI RAOI N TE KOROBOKI AE TABU\nImwain ae e riki Lefèvre bwa te tia raira te Baibara, ao e a kamani motikia bwa e na manga kaoki baike a nanonaki raoi n aia moan rairai taani karioiango ma taan rabakau i aon te Aro. E noria bwa i nanoni waakinakon taian tienture, ao a aki toki ni kabwaouaaki kanoani koroboki nikawai aikai n taian rairai aika bureburea te aba ao ni kairua. Ibukini kakaaean ae nanonaki raoi ni koroboki nikawai aikai iroun teuaei, e a kamatebwaia raoi te Baibara ae kabonganaaki n te Aro ni Katorika ae te Latin Vulgate.\nE a kairaki n ingaingana n ukeuke n reirei i aon te Koroboki ae Tabu, bwa e na kakoauaa ae “te ukeuke tii i aon ana koaua te Atua e boni karekea . . . te kukurei ae moan te bati.” Ngaia are e a katoka kamatebwaian taiani karioiango akekei Lefèvre, ao e a kabanea korakorana n raira te Baibara.\nN 1509 ao e a boreetia mwin ana ukeuke Lefèvre i aon rairai aika nimaua aika kakaokoro n te taetae n Ratine i aon Taian Areru, * n ikotaki naba ma kaetani kairua ake e kunei imwin ana ukeuke i aon te Baibara ae te Vulgate. E kaokoro teuaei ma taan rabakau i aon te Aro ake a maiu n ana tai, bwa e kakorakoraa ni kakaaea “ae nanonaki raoi” ni kibun nako te Baibara. E korakora rotakia taan rabakau i aon te Baibara ake tabeman riki ao taani boutokaa te bwenaua n te Aro n ana anga teuaei n raira te Koroboki ae Tabu.—Nora te bwaoki ae “ Aron Rotakini Martin Luther Iroun Lefèvre.”\nTe taibora ae kaotii nakoa ake a kaineti nakon te Atua n Taian Areru, ae mena n te boki ae te Fivefold Psalter ae boreetiaki n 1513\nNgkai e bungiaki n te Aro ni Katorika Lefèvre, e a kakoauaa raoi teuaei bwa e boni kona ni kaetaki te Aro, ma tii ngkana a reireinaki aomata aika mangori kanoan te Koroboki ae Tabu n te aro ae eti. Ma a na kangaa ni kakabwaiaaki aomata aika mangori man te Koroboki ae Tabu, n te tai are a rairaki iai angiini koroboki akana tabu akanne n te taetae n Ratine?\nTE BAIBARA AE E NA KAI REKE IROUIA AOMATA NAKO\nE kaotaki raoi nanon Lefèvre n ana moantaeka ake ibukin taian Euangkerio, ni kani katauraoa te Baibara ae e na kai reke irouia aomata nako n oin aia taetae\nE kairaki Lefèvre ni korakoran tangiran Ana Taeka te Atua bwa e na katauraoa te Baibara ae e na kai reke irouia aomata aika rangi ni mwaiti. Ibukin rokona n tiana anne, e a boreetia te rairai i aon taian Euangkerio n te taetae ni Buranti n Tun 1523, ni volume aika uoua aika uarereke tiaitiia. Te Baibara ae uarereke teina aei, ae boona bon iterani boon te Baibara are kabonganaaki n te tai anne, e a kabebetea aroia aomata ake e aki tau aia tianti bwa a na karekea oin aia Baibara.\nE rangi ni korakora ma ni kaunganano aroia aomata aika mangori ni butimwaea te rairai aei. A rangi n ingainga mwaane ma aine ni wareka ana taeka Iesu n oin aia taetae, n te aro are a a bane naba ake a moani boreetiaki ae 1,200 mwaitiia, tii i nanon tabeua te namwakaina.\nE NINIKORIA N TEI IBUKIN TE BAIBARA\nE kabwarabwaraa Lefèvre n ana moantaeka ake ibukin taian Euangkerio, bwa e rairi nakon te taetae ni Buranti, bwa a aonga “aomata aika mangori ake kaain” te Aro “ni kona n ota raoi n taiani koaua ake n taian euangkerio n aron naba otaia naake a warekia n te taetae n Ratine.” Ma bukin tera bwa e rangi n ingainga Lefèvre ni buokiia aomata aika mangori bwa a na okiri ana reirei te Baibara?\nE nora raoi aron rotakibuakan te Aro ni Katorika Lefèvre man aia reirei ao aia karioiango aomata. (Mareko 7:7; I-Korote 2:8) Ao e kakoauaa teuaei bwa e a roko ngkai te tai ae a nang riai iai n “tataekinaki n te aro ae eti ni kabutaa te aonnaba [taian Euangkerio], bwa a aonga n aki manga katiotioaki nako aomata n reirei aika karioaki irouia aomata.”\nE kakorakoraa naba Lefèvre ni kaotaraei aia iango aika kairua naake a totokoa rairan te Baibara nakon te taetae ni Buranti. E kabuakakai aroia ni mwamwanaa te aba ngke e kangai: “A na kangaa n reireinia [aomata] bwa a na kakairi ni bwaai ni kabane ake e tua Iesu Kristo, ngkana a aki anga te kariaia nakoia aomata aika mangori bwa a na nora ao ni wareka ana Euangkerio te Atua n oin aia taetae?”—I-Rom 10:14.\nMaroaka are a a kataia naba ngkekei ni kaina win Lefèvre, taan rabakau i aon te Aro ake n te Reirei ae Rietata i Paris ae te Sorbonne! N Aokati 1523 ao a totokoa te raitaeka i aon te Baibara n ikotaki ma kabwarabwaraana, bwa a taku bwa “a karuanikai nakon te Aro.” Ngke arona bwa e aki karaoa te bwai teuana Ueani Buranti ae Francis I, ao e na boni kabuakakaaki Lefèvre n aranaki bwa te tia kakaaitara.\nE TIA ANA MWAKURI TE TIA RAITAEKA AE “KAINABWABU”\nE aki kariaia kauntaekaan ana mwakuri Lefèvre bwa e na tukia man rairakin te Baibara. N 1524 imwin tian ana rairai i aon te Koroboki ae Tabu n te Taetae ni Kuriiti (ae aranaki bwa te Nu Tetemanti), ao e a kaotinakoa ana rairai i aon Taian Areru n te taetae ni Buranti, bwa a aonga ni kona kaain te Aro n tataro “ma karinean te Atua ae korakora irouia ma nanoia ni kabane.”\nA aki tabwara taan rabakau i aon te Aro ake n te Sorbonne, ma a a karaua naba n tuoa ana rairai Lefèvre aei. A waekoa n tua bwa e na kabuekaki i mataia aomata ana rairai ae i aon te Koroboki ae Tabu n te Taetae ni Kuriiti, ao a kabuakakai rairai tabeua n taku bwa “e irana ana koaua Luther ake a kaaitarai koaua aika taabangaki.” Ngke e a weteaki Lefèvre irouia taan rabakau i aon te Aro aikai bwa e na kabwarabwarai ana koaua, e a motinnanoia bwa e na teimatoa ni “kainabwabu” ao ni birinako nako Strasbourg. Ikanne are e a reitaanako iai ana raitaeka i aon te Baibara ma te taratara raoi. E ngae ngke a iangoa teuaei tabeman bwa e kimamaaku, ma e kakoauaa teuaei bwa aei te anga ae te kabanea n raoiroi ibukini kaekaaia aomata aika akea aia kakaitau ibukini “moomin te bwaeao” aika rangi ni kakawaki aika ana koaua te Baibara.—Mataio 7:6.\nE kaania teuana te ririki imwini birinakon Lefèvre aei, ao e a mwiokoaki naba iroun te Uea ae Francis I bwa e na riki bwa ana tia reirei natina te mwaane ae Charles, ae aua ana ririki. Mwiokoan Lefèvre aei are e a karekea ana tai ae bati ni katiaa rairan te Baibara. N 1530 ao e a boreetiaki i tinanikuni Buranti i Antwerp, ana rairai i aon te Baibara ae bwanin, i aan ana kariaia te Embera ae Charles V. *\nANA KANTANINGA AIKA RANGI N RARAOI, AO AI URINGAABANA\nI nanoni maiun Lefèvre ao e kantaningaa te tai are te Aro e nang kaaki iai katei n aomata, ao n okira te atatai ae koaua man te Baibara. E kakoauaa raoi teuaei bwa “a riai ao bon tabeia Kristian n tatabemania nako bwa a na wareka ao n reiakina te Baibara i bon irouia.” Anne bukina are e mwakuri korakora iai ni katauraoa te Baibara ae e na kai reke irouia aomata nako. E ngae ngke e aki koro bukin te baere e kantaningaia Lefèvre, are te Aro e nang okira te eti, ma e bon aki kona ni kakeaaki bongan ana mwakuri are e a tia ni buokiia aomata aika mangori bwa a na ataa Ana Taeka te Atua.\n^ bar. 8 Iai n te boki ae te Fivefold Psalter rairai aika nimaua ibukin Taian Areru ake a kakaokoroaki ni karinanaki, ao ai te taibora ae kaotii nakoa ake a kaineti nakon te Atua, n ikotaki naba ma manin te taetae n Ebera ake aua ake a ataaki bwa te Tetragrammaton, ake a tei ibukin aran te Atua.\n^ bar. 21 Nimaua te ririki imwina n 1535 ao e a kaotinakoa ana rairai i aon te Baibara ae boboto i aon taiani koroboki rimoa, te tia raitaeka ae te I-Buranti ae Olivétan. E rangi ni kabongana ana rairai Lefèvre ngke e raira te Koroboki ae Tabu n te Taetae ni Kuriiti.\nAron Rotakini Martin Luther Iroun Lefèvre\nE bon tuai n riki bwa te tama Martin Luther ao e tuai n tanoata taekana n te tai are e kamatebwaia raoi iai mwin ana mwakuri Lefèvre. E noria te rorobuaka aei bwa e a tia Lefèvre ni kabwarabwarai raoi kanoan te Baibara n te aro ae mataata ao ni bebete, ao e aki kakabonganai taeka ni karariki aika anainano, n aroia taan rabakau ake n ana tai. Man ana anga Lefèvre ni kamataata aei are e a korakora iai rotakin Luther ma te tia raira te Baibara ae William Tyndale, ao John Calvin ae temanna i buakoia naake aongkoa a kaeta te Aro. E ngae ngke e teimatoa ni kaaina te Aro ni Katorika Lefèvre n uaa matena, ma mwin ana mwakuri aikai a karika te bitaki n rairan te Baibara, ike e a reke iai bwenauaakin te Aro ni Katorika ao moan tein te Aro ni Boretetanti.


Taratara raoi man waaki ni kamwamwane ke waaki ni kekewe / Fraud or Scams – Te Maeka I Amerika\nIbuakon bwaai ake a mwaiti are tina riai n taratara raoi mai iai ibukin maurira ao katanara ao bon teuana te bwai ae rang kakawaki bwa tina ataia ao n aki reketaati iai ae aranaki ni imatang bwa Frauds ke Scams. Frauds ke Scams kanga mwakuri ni kamwamwane are a konaa n riki nakoira iaon te tareboon ke iaon te computer (online). Aikai mwakuri are i taku bwa ngaira nibane ake tia maeka i Amerika tia bon bane n tia n rinanoi. Waaki ni mwamwanai ke ni keweiko bwa aongkoa ea tia n reke kanoangam man teuana te kambana ke te titoa nte mwaiti ni mwane arei ao a tangira am akaunti nambwa, aram ke am tiotio tikuriti nambwa. N tabetai ao e roko n am text ke email ao e taku bwa e kona n reke am auti ni boona ae uarereke ngkana ko anga aram, am tabo are ko maeka iai ke am atureti (address) nambwan am akounti nte bangke ao a bati riki. A bon rang bati aron katein kamwamwanane ke mwakuri ni kewe aikai ao a bon rang bane n anai nano man tangiraoi kanga bon tenaan koaua ao arang kariirii.\nInanon maekara i Amerika ao tia bon tia ni kaitiboo ma waaki aikai, tiaki ti teuana te tai ma ea mwaiti. Ao tiaki ti ngai n rotaki bwa bon tariu naba ma mwaneu ake raora ni maeka ikai ao bon raora riki ni I-Kiribati ake a mwaing nako Amerika. I bon iango ao i taku, bwa irarikin are tirang irua nakon waaki aikai ma te tabo, ngaira naba bon aomata aika ti rang kakai onimakiniia aomata bwa are ti roko man te tabo ae uarereke, ngaia are ti bon rang kai mwane ni waaki aikai.\nAikai aekakin tabeua waaki ni kamwamwane ke ni kewekewe ake tina taratara raoi mai iai:\nKimoakim man Rongorongom ke Identity Theft: Ni moan rokora ao ti bane n ataia bwa teuana mai buakon bwaai aika ti kainanoi bwa ena iai iroura bon te tareboon bwa ti aonga ni kona n reitaki ma ara koraki, ara utu ma raoraora ake a tiku imwiira. Ngaia are te tareboon bon te moan bwai ae reke moa iroura imwaain angiin bwaai nako, riki ni boong aikai kioina ngkai ea rang bebete aron te reitaki mai iai ma raoraora ao ara utu. Ngke e tia ngkekei n reke ara tareboon ao ko uringa bwa engae ngke ko taku bwa akea ae ataa am nambwa bwa aongkoa e boou te nambwa are ko anganaki ma n tabetai ao e kairua ara iango anne bwa tabeua nambwa ake ti anganaki aa bon tia ni bwainaki mai mwaina. Ngaia are kona kubanako bwa ea roko naba am tekiti ke am tareboon man taabo aika ko bon tuai n reitaki ma ngaai. E kona n roko bwa te tekiti metieti (text message) nakon am tareboon ke e kona n roko bwa bon te wewete nakon am tareboon (phone call). Tareboon aikai a kona n tuangko bwa e reke kanoangam te mwane ke n tabetai bwaai n aron te tareboon, te computer ke bwaai n aekaia nako. Ao imwain ae anganiko kanoangam ao a kainanoa moa rongorongom ae banin, n aron aikai:\nAm tabo are ko maeka iai\nAm bong ni bung\nAm akounti number n am bangke\nAm tiotio tikuriti nambwa ke am nambwa man te tautaeka.\nAo a bati riki.\nBon tai anga naba teuana rongorongom bwa te tareboon ane e roko bon te mwakuri ni kewe ke ni kamwamwane. Ngke ko anga naba rongorongom teutana ao koa ataia bwa am identity ke kinaakim ea kona ngkanne ni iraeaki irouia naakana ko taetae ma ngaia nte tareboon. E aranaki ikai bwa Identity Theft ke kimoakim man rongorongom ao e rang kakawaki bwa kona aki reke nte kamwamwane aei. Aio bukina, bwa ngke e reke ngkekei rongorongom irouia nakai ao e turaia te bwai ae a kona ni karaoia ma ngaia n aron aikai:\nA kona ni kaboo kaa n aram\nA kona n tarau te mwane n aram\nA kona ni kabongana aram ni karaoa iai aia tax\nAo ea bon tira aron waaki riki aika a kona ni karaoi ma aram, am account nambwa ke am tiotio tikuriti, ngaia are e bon rang kakawaki bwa kona aki reke nte Identity Theft.\nTareboon ke tenaan tekiti ke email ni kamwamwane / Scam or Fraud Calls or texts.\nNi moan rokou i Hawaii, ao tabeua te namwakaina imwiina ao ea manga mwaing mwaneu mai Matiare nako Hawaii. Ngke e moan roko ao e karekea ana tareboon ao are ea anganaki ana nambwa n tareboon ae boou; 808 344 5139. Tao bon tabeua namwakaina imwiin ae e reke ana tareboon ao ea tata naba rokon tenaan tekiti metieti (text messages) ao tenaan wewete nte tareboon. Teuana mai buakon metieti akanne bwa e reke kanoangana nte titoa teuana ae mwaitina $2,000.00 ma a tangira ana akounti nambwa n ana bangke bwa e aonga ni karinaki iai ana mwane. E bon aki maningongoa taekana mwaneu nakoira bwa tao e kan kakubanakoira iai, ngaia are ea bon kanakoa rongorongona ae bwanin ma te kantaninga bwa ena roko ana mwane are $2,000.00.\nUoua te wiiki imwiin anne ao ea butiai bwa nna iria nakon te bangke bwa nna buokia ni kaeta aron te anai mwane ae karaoaki nakon ana akounti nte bangke n akea ana kariaia. I bon titirakinna bwa tera te anai mwane ae karaoaki ao ea karakinna nakoiu are iai te tareboon ae roko irouna ae taekan kanoangana ae mwaitina $2,000.00. Ao a tangirii rongorongona ngaia are e kanakoi ni kabane bwa e tangira te kanoanga are $2,000.00. Antai ae enaki tangira $2,000.00? Nte tai anne ao ngai bon akea naba au atatai n aekaki ni kamwane aikai. Ngaia are ia iria nakon ana bangke.\nNgke tia roko nte bangke ao tia kunea bwa te anai mwane are e karaoaki nakon ana akounti bon man te kambwana are e kanakoi rongorongona nakoia. Ea bon rang kanganga aron manga katokan te anai mwane arei bwa are nanona ngke e kanakoi bwaninin rongorongona ao ngaia ea bon anga naba ana kariaia ikekei bwa ana anai mwane man ana akounti n akea otana iai. E bon kataia ni buokia te bangke ao ntokin te bong ao ea kainaki ana akounti arei nte bangke bwa e aonga n aki manga kona n anai mwane mai iai te kambwana arei. E bon bubura mwakuriana ao e reke otara mai iai nte tai anne mairoun neiere te tia mwakuri nte bangke. Imwiin anne ao i bon kabwarabwara nakon mwaneu bwa ena aki riai ni manga reiti tabon aekaki aikai.\nMa e bon kanganga bwa are ni moan rokora ao ti bon rang tangiria ae ana waekoa n nakoraoi aron te maeu, te mwakuri, te kareke mwane ao bwaai nako, ngaia are n tabetai ko kakaea angana ae baiti. Ao nte bong teuana ao ea manga kaoti naba teuana te metieti n ana tareboon mwaneu arei. Aio ngkanne bon mairoun te kambwana are e bobwai mai iai iaon te kombiuta. Te kambana aei ko bon kona ni kabobwai mai iai iaon te kombiuta ao a merina am bwai are ko otanna ke ko kabooi mai irouia nakon am tabo are ko maeka iai. Ma imwiin otanakin ana bwai arei ao ea rang mimi bwa eaki toki te anai mwane man ana akounti nakon te kambwana arei. Akea te bwai ae I ataia nuua ea manga tuangai naba bwa nna manga buokia riki ni iria nakon te bangke bwa iai te bwai ae riki n ana akounti. Eaaki kan taekinna ae ai manga te anai mwane naba bwa ea maemae ibukin are ai te kauoua n tai aei ae riki nakoina. Ao kai are tau ma tia manga okira naba te bangke ao ni bubuti buokara. Tao a bon kangai kain te bangke arei bwa e aera kai tiaki toki ni katomai tabon kamwamwane aikai. Engae n anne ao are tia manga kaina naba ana kauoua n akounti bwa are ea aki toki te anai mwane mai iai. E bon bua te mwane ae bati inanon waaki aikai ao ti reirei mai iai nte kawai ae aki bebete. Ao imwwin anne ao ea bon ataia raoi mwaneu arei bwa ena rang taratara raoi. Engae ngke i rang kukurei bwa aaki riki nakoiu bwaai aikai ma a bane n tei bwa reirei aika i reiakini inanon au tai ni buoka mwaneu. Ao i bon taku, eang, a bon kona naba n reke nakoira nibane ngkana e rang uarereke ke akea ara atatai iaon bwaai aikai.\nBwaai aikai a riki tebwiina te ririki nako ao aaki toki rikiia nakoira ma tia rang kinai ao man taratara raoi riki ni boong aikai. Ao ni moan te ririki aio ao a roko ara koraki ni Kiribati-IMatiare ake a mwaing nako Maui inanon Beberuare, 2020. N aron are i taekinna ieta bwa eang te moan bwai are a karekea ni moan rokoia bwa aia tareboon. Ao ai arona naba, tabeua te wiiki imwiina ao e roko aia tekiti (text) ibukin te kanoanga ao a bati riki. Bukina bwa i reitaki ma ngaia ao i anganiia teutana taeka n reirei iaon bwaai aikai ao arang kakaonimaki ni weweteai bwa akan ataia bwa tenaan tekiti ke tareboon ake a roko bon koaua ke bwaai ni kamwamwane. I bon kabwarabwara raoi nakoia aron bwaai ake ti rinanoi ao anne are a bon rang ota iai man reke iai buokaia. Anne teuana mai ibuakon bwaai ake tina riai n taratara raoi ma iai bwa ko aki tangiria bwa kona kimoaaki man oin rongorongom are ko bon anganako. Rongorongom e rang taburoroko tibwaakina ma aomata aika aaki riai n ataia.\nEang bon te kauring ae kakawaki bwa engae ngke ti bane n ataia ae te aba ae Amerika e rang kinaaki bwa e bati te kabwaia iai ma tina ururinga bwa angiin te kabwaia are kona kantaningaia ke are e taekinaki e bon reke man mwiin am mwakuri korakora ke kona bon mwakuriia moa. Tina aki rang kakoaua bwa enang bon roko naba nakoira n akea mwakuriana. Tao eang tabeua a kona n roko iroura ngkana ti kemboroia ma tina aki kantaningaia bwa ena reke nte metieti ke te tareboon. Te bwai ae kakawaki bwa tina rang taratara raoi man aekaki n rongorongo aikai bwa rimwi ao tina mwanetaati iai. Ti iangoia ni kangai bwa engae naba n ae bon am bangke, e rang katabuaki bwa ena titirakiniko titiraki aikai iaon te tareboon. Anne kakawakin ao taburorokon ae kona anga rongorongom n aki akaka. Ena bon iai are ko riai n tibwai aikai ma ngaai n aron am tia kamwakuri, am taokita, am bangke ngkana ko nako nte bangke ao aomata aika ko kinaia man onimakiniia.


Te Mare “Tii i Nanon te Uea”—E Bon Riai? | Reirei\nRONGORONGONI MAIUNA E a Reke Nakoara ae Kakimwareirei Riki\n‘Aei ae Boraoi ma Nanom’\nKo Na “Teimatoa n Tantani”?\nReireiara Man te Kaikonaki ae te Tarena\nKakaonimaki ni Boutokaiia Tarini Kristo\nTe Mare “Tii i Nanon te Uea”—E Bon Riai?\nTe Taua-n-Tantani (Kaongora Ibukin te Reirei) | March 2015\nWAREKIA N Acholi Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Danish Drehu Dutch Efik English Estonian Finnish French Georgian German Greek Guarani Gujarati Gun Haitian Creole Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Krio Latvian Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Mauritian Creole Maya Mixe Mongolian Ndebele (Zimbabwe) Nepali Norwegian Nyaneka Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Quichua (Imbabura) Romanian Runyankore Russian Samoan Sango Serbian Serbian (Roman) Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wolaita Yoruba Zande Zapotec (Isthmus)\nTe Mare “Tii i Nanon te Uea”—E Bon Riai?\n“E aki kona n reke raou i nanon te ekaretia ao I a maaka are N na rikirake ni kara n tii ngai.”\n“Iai mwaane tabeman aika tiaki kaain te ekaretia ake a akoi, a tatangira ao n iangoraoi. A a aki kaitaraa au Aro ao a taraa ni mwamwannano riki nakoia taari mwaane tabeman.”\nIai tabeman ana toro te Atua ake titeboo aia taeka ma aei ibukini kakaaean raoia ni mare. E ngae n anne, a bon ataa ana reirei Bauro ae te mare “tii i nanon te Uea,” ae te reirei ni kairiri are a riai ni maiuakinna Kristian ni kabane. (1 Kor. 7:39) Ma bukin tera bwa a taekin taeka aikai?\nBUKIN NANOKOKORAKIA TABEMAN\nA bae n namakinna naake a taekin taeka akanne bwa iai te kaokoro ni mwaitiia taari mwaane ao aine. Bon anne ae riiriki n aaba aika bati. Iangoi katoto aika uoua aikai: I aoni Korea ao te katautau bwa mai buakoia taani Kakoaua aika akea buuia, bon 57 aine ao 43 mwaane. E ribootinaki i Colombia bwa 66 te katebubua taari aine aika taani Kakoaua ao 34 te katebubua taari mwaane.\nN aaba tabeua, a kona kaaro aika tiaki kaain te onimaki n tangira te mwane ae bati bwa te kaboomwi ibukin natiia, n te aro are e a kangaanga reken aia mwane ae bon tau taari mwaane ibukin aia mare. N iangoan te bwai n tutuki anne, e kona n iangoia te tari te aine bwa e na kangaanga reken raona “i nanon te Uea.” Ngaia are e bae n titiraki ni kangai: “E riai ngkana I kakaaea raou ae tau i buakoia Kristian?” *\nE KAKAWAKI ONIMAKINAN IEHOVA\nNgkana ko a tia n iaiangoi aeka n iango akanne, tai raraoma bwa e bon ataa am kangaanga Iehova. Ni koauana, e bon ataa am namakin ibukin anne.—2Rong. 6:29, 30.\nE ngae n anne, e a tia Iehova ni korea te kaetieti ae te mare tii i nanon te Uea n ana Taeka. Bukin tera? Ibukina bwa e ataa ae raoiroi ibukia ana aomata. E aki tii tangiria ni kamanoia ana toro man te kangaanga are riki man aia aki wanawana ni karaoan aia motinnano, ma e tangiriia naba bwa a na kukurei. N ana bong Neemia ngke a mare I-Iutaia ma ianena ake a aki taromauria Iehova, e a taetae Neemia nakoia n taekina ana katoto Toromon ae buakaka. E ngae ngke e “tangiraki [Toromon] iroun Atuana, . . . ma a boni kaburea naba teuarei aine ianena.” (Neem. 13:23-26, BG) Ngaia are, ibukini kakabwaiaaia ana toro e a tuangira te Atua bwa ti na mare ma tii taan taromauria ni koaua. (TaiAre. 19:7-10; Ita. 48:17, 18) A kakaitau Kristian ni koaua n ana mwamwannano te Atua ao n onimakin ana kaetieti. N aroia n aantaeka nakoina ngkai te tia Kairiri, bwa a ataia ae boni ngaia te tia Tautaeka i aoni Bwaai ni Kabane.—TaeRab. 1:5.\nKo bae n rarawa n “reitaki buaka” ma te aomata ae kona ni katikiko nako mairoun te Atua. (2 Kor. 6:14) A a bati Kristian ni boong aikai ake a tia n ongeaba n ana kaetieti ni kamanomano te Atua, ao a kakoauaa ae a tia n rinea te kawai ae eti. Ma iai tabeman ake a aki karaoa anne.\nE BON RIAI\nE kabwarabwaraa te bwai ae riki te tari te aine mai Aotiteria ae Maggy * ngke e karekenano ma ae tiaki kaain te onimaki: “E bati au tai n aki iriri bobotaki bwa I kan titiku irarikina. E korakora mamaarau ni bwaai n taamnei.” E a moanna n irekereke Nei Ratana ae kaain Inria ni karekenano ma raona n reirei ae e a tibwa reiakina te Baibara. Ma, e oti ni waakinakon te tai ana iango ni koaua teuaei bwa e na tii kareke tangira ma neiei. N tokina, e a kitana te koaua neiei ao n rairaki nakon te Aro teuana bwa e aonga ni mare.\nTe katoto riki teuana bon taekan Nei Ndengue mai Cameroon. E mare neiei ngke 19 ana ririki. E berita ana kabae bwa e na kainaomataa ni karaoi baike e tangiri n ana Aro. Ma uoua te wiki imwini mareia, e a ribaaki irouni buuna bwa e na kaei bobotaki n ana Aro. E taku neiei: “I a tiku n rawawata ao n tang. I a ataia ae I a tia n iraanako nanou. I teimatoa n namakina te rawawata n au motinnano ae kairua aei.”\nNi koauana, a aki bane raao aika tiaki kaain te onimaki n riki bwa aomata aika bangaomata ao ni matoatoa nanoia. E ngae ngkana ko aki rinanoni baika riki imwini marem ma ae tiaki kaain te onimaki, ma e na kangaa n rotaki am iraorao ma Tamam ae tatangira are i karawa? Tera am namakin n ataakin ae ko a tia n aki ira nanon te reirei ni kaetieti are e katauraoia ibukini kakabwaiaam? Ao ae kakawaki riki mai buakon akanne, tera ana namakin n am motinnano?—TaeRab. 1:33.\nA kakoauaa tarira ni katobibia te aonnaba bwa te mare “tii i nanon te Uea” bon te kaetieti ae moan te tamaroa. A motinnanoia naake akea buuia bwa a na tii mare ma te aomata ae tau mai buakoia ana aomata te Atua ngkana a na kakukureia nanona. A kataia ana koraki Michiko ae te tari te aine mai Tiaban ni kairoroa bwa e na mare ma ae tiaki kaain te onimaki. Irarikin are e kataia n totokoa kaririana, e noria bwa iai tabeman raoraona ao ake e aki rangi ni kinaia ake a kakaaei buuia i nanon te ekaretia. E taku neiei: “I aki toki n iaiangoia ae ngkai bon ‘te Atua ae kukurei’ Iehova, e aki boto kukureira ngkana ti iein ke ti aki. I kakoauaa naba bwa e a anganira baike ti tangiri. Ngaia are ngkana e aki kona n reke raora e ngae ngkana ti a kani mare, e raoiroi riki ae ti na tiku n akea buura n te tai moa aei.” (1 Tim. 1:11) N tokin te tai, e a mare neiei ma te tari te mwaane ae rangi n tamaroa arona ao e kakaitau ngkai e kona n tataninga.\nA a tia naba taari mwaane tabeman n tataningaa reken raoia ae tau ibukia. Temanna bon te tari mai Aotiteria ae Bill. E kakoauaa bwa n taai tabetai e namakinna ae e a manga katikaki nanona irouia aine ake tiaki kaain te ekaretia. Ma e kabokorakora n rarawa n aki kan irekereke ma ngaiia. Bukin tera? E aki tangiria ni karaoa te moani mwaneka ae e na “tai reitaki buaka” ma ae aki onimaki. N ririki aika bati, iai nanona irouia taari aine tabeman ma tiaki te tangira ni koaua irouna. E a tia Bill n tataninga i nanon 30 te ririki imwaini kaitiboona ma te tari te aine are e boraoi nanona ma ngaia. E taku: “I bon aki uringaaba.” E kabwarabwaraa ni kangai: “I namakina kakabwaiaau ibukina bwa ti kaai ni karaoa te mwakuri ni minita, ti kaai n ukeuke n reirei ao n taromauri. I rangi ni kukurei ni kaitiboo ao n iraorao ma raoraoni kaainnabau ibukina bwa bon taan taromauria naba Iehova. Ti kakorakoraira ni kanakoraoa ara mare ni maiuakinani booto n reirei man te Baibara.”\nKAAKI BWAAI NI KABANE IROUN IEHOVA\nTera ae ko kona ni karaoia ngkana ko kaaki bwaai ni kabane i nanoni bain Iehova ae tatangira? Ko kona n iangoa bukina teuana ngkai ko tuai ni mare. Ngkana ko iangoia bwa anne bukina ae boto man te Baibara te kaetieti ibukin te mare “tii i nanon te Uea,” ko riai ni kamoamoaaki ibukini karinean ana tua te Atua anne. Karaua nanom bwa e kukurei Iehova n am motinnano ae te ongeaba n ana Taeka. (1Tam. 15:22; TaeRab. 27:11) Ko kona n teimatoa n ‘nurakina nanom’ nakoina n te tataro. (TaiAre. 62:8, BG) A kona n uaana riki am bubutii ngkana ko kakorakorako ao ni katoatai n tataro nakoina. E na kakorakoraaki am iraorao ma te Atua ni katoabong ngkana ko tei n nene, n aki ongei kataaki mai nanon ao i tinanikun te ekaretia. Onimakina raoi Teuare Moan te Rietata bwa e tabeakinia ana toro nako aika kakaonimaki ao ko boni kakawaki naba irouna. E atai kainnanom ao baike ko rangi n tangiri. E aki berita bwa e na karekea raon te aomata. Ma ngkana ko rangi ni kainnanoa raom ni mare, e ataa te anga ae moan te raoiroi ni karekeani baika riai ae na rau nanom iai.—TaiAre. 145:16; Mat. 6:32.\nN tabetai, e bae n titeboo am namakin ma te tia areru ae Tawita are e kangai: “Iehova, Ko na bareiko n ongo i rou; e nimamate tamneiu: Tai karaba matam nako iu.” (TaiAre. 143:5-7, 10, BG) N taai ae aron akanne, butiia Tamam are i karawa bwa e na kaota nakoim te baere e tangiria. Ko kona ni karaoa anne ngkana ko karekea am tai ni wareka ana Taeka ao n iaiangoi. Ko a atai iai ana tua ao n noria bwa tera arona nakoia ana aomata ake rimoa. Ngkana ko kakauongo irouna, e na karikirakeaki iai onimakinan ae ko wanawana ngkana ko ongeaba irouna.\nA kakawaki n te ekaretia naake akea buuia, ake a aki toki ni buokiia utu ao rooro n rikirake\nTera riki ae kakukurei ao n uaana iai te tiku n aki mare? Ko kona ni kabongana am tai ae ko tuai mare iai ni karikirakea ataakin te Atua, te akoi, te mwamwakuri, te tituaraoi, mamaakan te Atua ao te aroaro ae raoiroi, aika bwaai aika kakawaki ibukin te maiu n utu ae kakukurei. (KBwaai 24:16-21; Ruta 1:16, 17; 2:6, 7, 11; TaeRab. 31:10-27) Ukoukora moa te Tautaeka n Uea n arom n uataboa te uarongorongo ao mwakuri ni Kristian riki tabeua, ao e na riki aei bwa kamanoam. E taekin ririki ake e kani mare iai Bill are taekinaki mai moa ni kangai: “Ai boni waekoara te tai! I kabonganai taai akanne ni beku ibukin Iehova ni bwaiania.”\nEng, e bon riai te mare “tii i nanon te Uea.” N ongeabam n te kaetieti anne, ko a buokaki iai ni karinea Iehova ao ni karekea te raunnano ae akea tokina. E taekinaki ae kangai n te Baibara: “E a kabaia te aomata ae maaka Iehova, Ae bati n tangiri ana tua. E mena te kaumane ma te kaubwai i nanon ana auti: Ao e tei matoa ana raoiroi n aki toki.” (TaiAre. 112:1, 3, BG) Ngaia are motinnanoia n toua mwin ana kaetieti te Atua ae te mare “tii i nanon te Uea.”\n^ bar. 7 N te kaongora aei, ti na iaiangoa ana kangaanga te tari te aine, e ngae ngke a kaineti naba booto n reirei aikai nakon te tari te mwaane.\n^ bar. 13 A bitaki aara tabeua.\nTE TAUA-N-TANTANI (KAONGORA IBUKIN TE REIREI) March 2015